qundao/data-zh-poetry huggingface dataset:
君子行
作者：薛蕙
朝代：明

君子思危，惧不终日。众人居安，没齿自逸。君子思退，如迫于渊。众人思进，如逐于田。损益之变，何其相反。苟非明智，孰能及远。人知其终，莫知其始。吉凶之萌，鲜不由已。上天无私，何怨何亲。福不择家，祸不索人。道有险易，事有从违。于乎小子，慎尔所之。
咏御沟雁
作者：薛蕙
朝代：明

太液春风起，潇湘鸿雁归。照水翘圆趾，随波弄短衣。曲池稻粱足，上林矰缴稀。由来江海性，还从塞北飞。
咏料丝灯
作者：薛蕙
朝代：明

淮南玉为盌，西京金作枝。未若兹灯丽，擅巧昆明池。霏微状蝉翼，连娟侔网丝。烟空不碍视，雾弱未胜持。碧水点葱郁，彩石染萎蕤。霞叠有无色，云攒深浅姿。焚兰发香气，对烛映红滋。明月讵须侈，夜光方可嗤。
咏料丝灯
作者：薛蕙
朝代：明
体裁：古风

淮南玉为碗，西京金作枝。未若兹灯丽，擅巧昆明池。霏微状蝉翼，连娟侔网丝。烟空不碍视，雾弱未胜持。碧水点葱郁，彩石染萎蕤。霞叠有无色，云攒深浅姿。焚兰发香气，对烛映红滋。明月讵须侈，夜光方可嗤。
咏新竹
作者：薛蕙
朝代：明

娟娟阶下竹，新绿渐氛氲。石影生寒气，沙光滴露纹。芝兰聊可品，桃李自难群。不待风霜日，苍然见此君。
善哉行
作者：薛蕙
朝代：明

来日大难，痛心疾首。今日为乐，莫惩其后。大难如何，昊天不嘉。吉凶有时，人莫之知。鹿之游斯，在彼中野。庖人调和，将以为脯。翩翩白龙，好是鱼服。豫且射之，载中其目。少康出畋，不复其舍。戎王朝卧，乃缚尊下。式戒在始，式备在终。匪戒匪备，害于其躬。天命戾止，匪夙则莫。勉尔在位，无俾天怒。
嘲杨花
作者：薛蕙
朝代：明

陌上杨花四散飞，千蹊万径巧因依。莫矜风便纵横去，会见途穷寂寞归。
圣人出
作者：薛蕙
朝代：明

圣人出，应昌期。受命上帝，下民咸来归。聪明冠群伦，道德何巍巍。虚已弥谦畏，入有辅弼出有师。俊乂起，为股肱，谗佞比周退而无所施。教化之行自京畿，四方取则莫我违。人革其心不自知，复反醇厚去浇漓。和气絪缊风雨时，百谷被野多如茨。醴泉流溢生灵芝，庆云在天神爵飞。四门大辟通九闱，南面端拱垂裳衣。群臣上寿献歌诗，天子万年兆民永赖之。
城南梅开简友人
作者：薛蕙
朝代：明

郭外新梅树，春风吹欲残。未能携酒出，幸为折花看。
城西亭子宴集
作者：薛蕙
朝代：明

逐凉向何许，平台俯烟际。青皋杳重叠，素水萦迢递。酒冷渚边云，衣芳苑中桂。一遇林下期，仍偕尘外契。攀林摘朱果，汲井牵瑶瓮。凉风拂露榭，清气流云栋。四时俄转瞬，万绪纷如梦。相顾各喟然，中饮可辞痛。抱痾慨独卧，恣兴欣同游。搴芳薜荔苑，窥鸟鵁鶄洲。日暝石潭净，风凉云树稠。坐看夕景晏，与君仍暂留。幽渚携风策，层阿息烟驾。亭亭荷照景，嘒嘒蝉吟夏。低徊悟形变，索莫惭时谢。自缘心有念，临觞屡惊咤。永日避炎暑，中园屏烦嚣。登危乍悽怆，临迥更萧条。积水含密雾，空林送新飙。眷言摅幽抱，援翰赓长谣。
城西亭子宴集·其一
作者：薛蕙
朝代：明

逐凉向何许，平台俯烟际。青皋杳重叠，素水萦迢递。酒冷渚边云，衣芳苑中桂。一遇林下期，仍偕尘外契。
城西亭子宴集·其三
作者：薛蕙
朝代：明

抱痾慨独卧，恣兴欣同游。搴芳薜荔苑，窥鸟鵁鶄洲。日暝石潭净，风凉云树稠。坐看夕景晏，与君仍暂留。
城西亭子宴集·其二
作者：薛蕙
朝代：明

攀林摘朱果，汲井牵瑶瓮。凉风拂露榭，清气流云栋。四时俄转瞬，万绪纷如梦。相顾各喟然，中饮可辞痛。
城西亭子宴集·其五
作者：薛蕙
朝代：明

永日避炎暑，中园屏烦嚣。登危乍悽怆，临迥更萧条。积水含密雾，空林送新飙。眷言摅幽抱，援翰赓长谣。
城西亭子宴集·其四
作者：薛蕙
朝代：明

幽渚携风策，层阿息烟驾。亭亭荷照景，嘒嘒蝉吟夏。低徊悟形变，索莫惭时谢。自缘心有念，临觞屡惊咤。
塞下曲三首
作者：薛蕙
朝代：明

阴山缚尽犬羊群，万里胡天散阵云。塞外降王三十郡，来朝尽隶霍将军。长城西北万重山，无数征人若个还。明妃死后留青冢，定远生前隔玉关。日暮阴风吹铁衣，孤军转斗陷重围。虏中白骨行当朽，楼上红妆尚忆归。
塞下曲三首·其一
作者：薛蕙
朝代：明

阴山缚尽犬羊群，万里胡天散阵云。塞外降王三十郡，来朝尽隶霍将军。
塞下曲三首·其三
作者：薛蕙
朝代：明

日暮阴风吹铁衣，孤军转斗陷重围。虏中白骨行当朽，楼上红妆尚忆归。
塞下曲三首·其二
作者：薛蕙
朝代：明

长城西北万重山，无数征人若个还。明妃死后留青冢，定远生前隔玉关。
夏夜
作者：薛蕙
朝代：明

逍遥避暑地，玄夜敞阴扉。凉风池上满，白露月中稀。玉钗乍续坠，翠斝不停挥。淹留时未辍，向曙乃言归。
夏夜暑甚不寐
作者：薛蕙
朝代：明

手中白团难禦暑，冰簟絪缊热如许。高楼夜半揽衣起，帘前坐看银河徙。想像蓬山殊不恶，桂树玲珑荫珠阁。仙人月下汲玉井，海风萧萧云发冷。
夏日南园
作者：薛蕙
朝代：明

幽林长日少炎氛，坐石临流每日曛。靡靡轻萝翻爽吹，泠泠脩竹度行云。樽中尤物唯思醉，身后空名不拟闻。宿昔燕京多酒伴，白头愁绝恨离群。
夏日即事
作者：薛蕙
朝代：明

宿雨池塘满，薰风草树多。鸟飞冲落絮，鱼没翳新荷。酿酒供斟酌，吟诗当笑歌。田家耕种日，闾巷少经过。
夏日游道观
作者：薛蕙
朝代：明

隔竹窥丹洞，临池坐碧沙。玉拌盛石髓，翠笼贮云芽。展簟来风色，吹笙上月华。休论河朔饮，讵似醉流霞。
夏日郊居偶书十韵
作者：薛蕙
朝代：明

郭外渔樵径，丘中隐遁居。闭门三伏日，堆案数函书。俛仰岁过半，登临兴有馀。赏心吟不惬，物色画难如。高阁云峰丽，横塘水镜虚。回风摇绿箨，落景敛红蕖。满眼多情在，双眉一笑舒。壶觞祗自酌，鱼鸟尽相于。衰疾宜调护，纷华更扫除。永辞朝市客，高枕卧田庐。
夕诣郊外
作者：薛蕙
朝代：明

久瘵积幽抱，端居乏欢趣。日夕览郊园，俛仰增愁慕。林静动风飙，川迥来云雾。征蓬驶且断，栖鸟惊还聚。感物悟时变，忧生测年暮。衰颜渐已迫，稚齿谁能驻。淹留岁方晏，沈吟日云屡。有怀空若兹，无闻良可惧。
夜夜曲
作者：薛蕙
朝代：明

乌栖琐窗静，露下罗衣薄。脉脉对兰缸，夜夜同煎灼。
太岳诗三章赠陆元望少参之武当
作者：薛蕙
朝代：明

荆楚富名峤，太岳气雄哉。云杪擢珠林，天中悬玉台。遥遥人境绝，肃肃神君来。神君集福地，文祖树灵宫。金银列城阙，藻绘摇烟虹。萧然仙局吏，坐啸青山中。青山好栖遁，朱门倦淹薄。空握五芝图，坐恐三花落。傥传招隐曲，愿附南来鹤。
太岳诗三章赠陆元望少参之武当·其一
作者：薛蕙
朝代：明

荆楚富名峤，太岳气雄哉。云杪擢珠林，天中悬玉台。遥遥人境绝，肃肃神君来。
太岳诗三章赠陆元望少参之武当·其三
作者：薛蕙
朝代：明

青山好栖遁，朱门倦淹薄。空握五芝图，坐恐三花落。傥传招隐曲，愿附南来鹤。
太岳诗三章赠陆元望少参之武当·其二
作者：薛蕙
朝代：明

神君集福地，文祖树灵宫。金银列城阙，藻绘摇烟虹。萧然仙局吏，坐啸青山中。
奉同何大复苦热行十首
作者：薛蕙
朝代：明

夏日日长不可论，扶桑万里过昆崙。青天尽闭蛟龙雨，赤气遥冲虎豹门。崆峒霜雪近幽燕，阊阖神仙捧御筵。舍人退食苦炎热，卑湿南方更可怜。六月长安冰井台，雪宫杳杳风门开。江边此日苦消渴，阙下当年拜赐回。天上火云不肯晴，城头霹雳浪多惊。终朝虚觉神灵聚，几日真看风雨生。草堂低小只三间，日日炎蒸不暂闲。初惊沧海临汤谷，更讶朱陵入火山。金壶玉盌露浆调，绿李黄梅冰水消。不奈五侯无限乐，可怜三伏为谁骄。三年卧病楚江扉，六月池台满眼稀。玉笙楼上含烟雾，只许仙人醉酒归。人间毒热不可当，想见山中楼阁凉。三十六洞何处好，欲借神仙白石床。盘古山中太始雪，六月天边万里风。下界并愁炎火劫，丈人长对水晶宫。太液甘泉冰雪生，君王避暑奏歌声。不须玉女招商曲，自有仙人苦热行。
奉同何大复苦热行十首·其一
作者：薛蕙
朝代：明

夏日日长不可论，扶桑万里过昆崙。青天尽闭蛟龙雨，赤气遥冲虎豹门。
奉同何大复苦热行十首·其七
作者：薛蕙
朝代：明

三年卧病楚江扉，六月池台满眼稀。玉笙楼上含烟雾，只许仙人醉酒归。
奉同何大复苦热行十首·其三
作者：薛蕙
朝代：明

六月长安冰井台，雪宫杳杳风门开。江边此日苦消渴，阙下当年拜赐回。
奉同何大复苦热行十首·其九
作者：薛蕙
朝代：明

盘古山中太始雪，六月天边万里风。下界并愁炎火劫，丈人长对水晶宫。
奉同何大复苦热行十首·其二
作者：薛蕙
朝代：明

崆峒霜雪近幽燕，阊阖神仙捧御筵。舍人退食苦炎热，卑湿南方更可怜。
奉同何大复苦热行十首·其五
作者：薛蕙
朝代：明

草堂低小只三间，日日炎蒸不暂闲。初惊沧海临汤谷，更讶朱陵入火山。
奉同何大复苦热行十首·其八
作者：薛蕙
朝代：明

人间毒热不可当，想见山中楼阁凉。三十六洞何处好，欲借神仙白石床。
奉同何大复苦热行十首·其六
作者：薛蕙
朝代：明

金壶玉盌露浆调，绿李黄梅冰水消。不奈五侯无限乐，可怜三伏为谁骄。
奉同何大复苦热行十首·其六
作者：薛蕙
朝代：明
体裁：七言绝句

金壶玉碗露浆调，绿李黄梅冰水消。不奈五侯无限乐，可怜三伏为谁骄。
奉同何大复苦热行十首·其十
作者：薛蕙
朝代：明

太液甘泉冰雪生，君王避暑奏歌声。不须玉女招商曲，自有仙人苦热行。
奉同何大复苦热行十首·其四
作者：薛蕙
朝代：明

天上火云不肯晴，城头霹雳浪多惊。终朝虚觉神灵聚，几日真看风雨生。
奉同王浚川海上杂歌九首
作者：薛蕙
朝代：明

由来东海百川尊，呼吸风云日月昏。隐隐三泉盘地轴，迢迢一水上天门。天鸡啼处夜生潮，东望蓬莱翠雾消。紫贝高为云外阙，青龙盘作日边桥。地脉东南一线开，千流万？几时回。恰从瑶圃峰头去，又逐银河天上来。方丈瀛洲一水傍，层城悬圃羽人乡。青云不散三花树，丹露长零五色浆。石门双阙入蓬瀛，日日惟看云雾生。白蜃吹霓晴后见，翠虬衔月夜中行。海上三山倒影垂，风吹波动锦涟漪。云中对出神仙阙，地底双开日月池。白鹤东飞去不回，不知何处是蓬莱。汉皇虚筑迎年观，嬴帝空馀望海台。王子题诗沧海岸，青鸾衔去海东边。龙女织成红锦字，仙人吹入紫箫篇。长风吹出六龙车，夜坐天坛吸紫霞。自是神仙游海上，元非逐客卧天涯。
奉同王浚川海上杂歌九首·其一
作者：薛蕙
朝代：明

由来东海百川尊，呼吸风云日月昏。隐隐三泉盘地轴，迢迢一水上天门。
奉同王浚川海上杂歌九首·其七
作者：薛蕙
朝代：明

白鹤东飞去不回，不知何处是蓬莱。汉皇虚筑迎年观，嬴帝空馀望海台。
奉同王浚川海上杂歌九首·其三
作者：薛蕙
朝代：明

地脉东南一线开，千流万？几时回。恰从瑶圃峰头去，又逐银河天上来。
奉同王浚川海上杂歌九首·其三
作者：薛蕙
朝代：明
体裁：七言绝句

地脉东南一线开，千流万�几时回。恰从瑶圃峰头去，又逐银河天上来。
奉同王浚川海上杂歌九首·其九
作者：薛蕙
朝代：明

长风吹出六龙车，夜坐天坛吸紫霞。自是神仙游海上，元非逐客卧天涯。
奉同王浚川海上杂歌九首·其二
作者：薛蕙
朝代：明

天鸡啼处夜生潮，东望蓬莱翠雾消。紫贝高为云外阙，青龙盘作日边桥。
奉同王浚川海上杂歌九首·其五
作者：薛蕙
朝代：明

石门双阙入蓬瀛，日日惟看云雾生。白蜃吹霓晴后见，翠虬衔月夜中行。
奉同王浚川海上杂歌九首·其八
作者：薛蕙
朝代：明

王子题诗沧海岸，青鸾衔去海东边。龙女织成红锦字，仙人吹入紫箫篇。
奉同王浚川海上杂歌九首·其六
作者：薛蕙
朝代：明

海上三山倒影垂，风吹波动锦涟漪。云中对出神仙阙，地底双开日月池。
奉同王浚川海上杂歌九首·其四
作者：薛蕙
朝代：明

方丈瀛洲一水傍，层城悬圃羽人乡。青云不散三花树，丹露长零五色浆。
奉陪岩翁相公游少林寺
作者：薛蕙
朝代：明
体裁：五言律诗

久悔凡夫行，今参初祖禅。山开诸佛界，树换六朝年。圣谛元无法，真空讵有诠。不知衣钵外，何物是相传。
始还别业春际游览
作者：薛蕙
朝代：明

结宇带层曲，列牖俯云湍。幽篁上交错，怪石下丛攒。春际聊骋望，园中皆可欢。芳林秀丹荑，绿水散清澜。余本支离者，平生兹考槃。沦飘从远役，留滞守微官。言迈祗云易，思归方虑难。怅然迫迟暮，五载始投冠。迨此寻栖息，复得遂盘桓。抚心殊已惬，日夕废朝餐。
孔汝锡得陜右少参邸报台中旧养一鹤俄鸣舞而去汝锡感而赋诗因同作一首
作者：薛蕙
朝代：明

使君拥传西征日，孤鹤依依恋主鸣。阶下起为垂翅舞，云间去作断肠声。几年枉沐乘轩宠，五里能忘返顾情。颍水今朝应暂别，缑山他日会相迎。
孙氏沱西别业
作者：薛蕙
朝代：明

巴陵西来沱水深，水边楼阁自阴阴。鼋鼍夜出洞庭岸，虎豹昼啼云梦林。鼓枻乍逢渔父笑，搴舟时听越人吟。卜居何日从公去，拟向桃花处处寻。
安阳道中留别崔子钟
作者：薛蕙
朝代：明

伊昔游京邑，周旋预簪裾。亲仁值贤哲，汎爱及顽疏。出处或异趣，聚散罕同居。今来再晤对，奄忽十载馀。十载俱南北，行路何倾侧。色斯子奋飞，明夷我垂翼。失道愧先迷，知几服深识。握手惨无言，抚心空叹息。叹息亦何为，迍邅丁此时。凤至乐周德，麟伤悲鲁衰。既往亮无及，将来犹可追。所忧日月逝，壮志已陵迟。陵迟竟无成，世故更相婴。平生陷悔吝，晚节企幽贞。无咎庶言慎，有禄不可荣。要子同心事，千秋扬令名。
宝刀篇
作者：薛蕙
朝代：明

谯国王生名博古，故物叠累满环堵。中有百辟之宝刀，太白之精来下土。烂如白虹皎如雪，紫气纷纷长不灭。卷之如钩垂欲折，舒之还成三尺铁。异哉神物那可比，坚能割玉柔绕指。蛟龙变化乃如此，刀虽奇谲不宜尔。王生王生善宝藏，何年持之献我皇。指麾上下威四方，廷中佞臣如负芒。佞臣屏退进群贤，巍巍帝德光配天。小儒敬赋宝刀篇，颂声洋溢千万年。
宝剑篇
作者：薛蕙
朝代：明

昔闻欧冶铸宝剑，冶中蛟龙歘挥霍。冶开火歇蛟龙失，黯黯青云吐芒锷。赤山丹液色郁勃，白帝金精气萦薄。翠珉磨出冰洞明，宝鞘装成金错落。鸊鹈膏瑩科斗字，鹿卢玉映芙蓉萼。坐上传看疾风起，尊前拔舞惊虹跃。蚩尤苍黄化石陨，天吴辟易随潮却。果然魑魅忌精爽，坐令神物藏冥漠。由来世事不可测，须臾沦落丰城侧。玉珥彫零苔藓昏，雪花蠹蚀尘沙黑。当年得意断犀象，今朝失路埋荆棘。地底龙眠鬼犹泣，斗间气腾人未识。泥涂污辱君勿悲，风云变化时将逼。掘狱重开双宝刀，入市争酬万金直。自古英雄每如此，平生蹉跌长叹息。哀歌谩作行路难，高飞自有横天翼。
宝剑篇
作者：薛蕙
朝代：明
体裁：古风

昔闻欧冶铸宝剑，冶中蛟龙歘挥霍。冶开火歇蛟龙失，黯黯青云吐芒锷。赤山丹液色郁勃，白帝金精气萦薄。翠珉磨出冰洞明，宝鞘装成金错落。鸊鹈膏莹科斗字，鹿卢玉映芙蓉萼。坐上传看疾风起，尊前拔舞惊虹跃。蚩尤苍黄化石陨，天吴辟易随潮却。果然魑魅忌精爽，坐令神物藏冥漠。由来世事不可测，须臾沦落丰城侧。玉珥彫零苔藓昏，雪花蠹蚀尘沙黑。当年得意断犀象，今朝失路埋荆棘。地底龙眠鬼犹泣，斗间气腾人未识。泥涂污辱君勿悲，风云变化时将逼。掘狱重开双宝刀，入市争酬万金直。自古英雄每如此，平生蹉跌长叹息。哀歌谩作行路难，高飞自有横天翼。
宫中乐
作者：薛蕙
朝代：明

偶过昭阳馆，雕栊闭绛纱。卷帘通一笑，落尽满庭花。
宫词十二首
作者：薛蕙
朝代：明

禁围处处锁名花，步障层层簇绛纱。斟酌君恩似春色，牡丹枝上独繁华。閒倚阑干看柳条，可怜浑似董娇娆。东风何处吹桃李，空费心情学舞腰。年年永巷掩朱扉，愁惯多愁却渐稀。偶对春风见花落，一双玉箸堕罗衣。玉阶簇簇海榴红，画阁泠泠菡萏风。闷卷珠帘看日影，鸳鸯相倚绿池中。绣帘风动水精光，小苑离宫好纳凉。卢橘杨梅零落尽，只闻清跸幸昭阳。荷花布锦柳垂丝，一片丹青太液池。御榻独留清暑殿，宫娥空唱采莲词。翡翠楼中落日明，芙蓉帐里嫩寒生。人间一种清秋色，偏到深宫别有情。落叶无风满地沟，袖中团扇早知秋。宝奁红粉都抛却，展转空床尽日愁。红袖低回拂锦茵，玉颜憔悴掩罗巾。空房独对婵娟月，赖是嫦娥不笑人。斗帐氤氲沈水烟，蛾眉那得带愁眠。镜中莫倚人如玉，枕上真成夜似年。白雪霏霏拂玉阑，银釭耿耿夜漫漫。熏笼火冷青绫薄，不管娉婷不耐寒。翠袖年年积泪痕，罗帏夜夜忆君恩。纱窗月色不成梦，金井乌啼更断魂。
宫词十二首·其一
作者：薛蕙
朝代：明

禁围处处锁名花，步障层层簇绛纱。斟酌君恩似春色，牡丹枝上独繁华。
宫词十二首·其七
作者：薛蕙
朝代：明

翡翠楼中落日明，芙蓉帐里嫩寒生。人间一种清秋色，偏到深宫别有情。
宫词十二首·其三
作者：薛蕙
朝代：明

年年永巷掩朱扉，愁惯多愁却渐稀。偶对春风见花落，一双玉箸堕罗衣。
宫词十二首·其九
作者：薛蕙
朝代：明

红袖低回拂锦茵，玉颜憔悴掩罗巾。空房独对婵娟月，赖是嫦娥不笑人。
宫词十二首·其二
作者：薛蕙
朝代：明

閒倚阑干看柳条，可怜浑似董娇娆。东风何处吹桃李，空费心情学舞腰。
宫词十二首·其五
作者：薛蕙
朝代：明

绣帘风动水精光，小苑离宫好纳凉。卢橘杨梅零落尽，只闻清跸幸昭阳。
宫词十二首·其八
作者：薛蕙
朝代：明

落叶无风满地沟，袖中团扇早知秋。宝奁红粉都抛却，展转空床尽日愁。
宫词十二首·其六
作者：薛蕙
朝代：明

荷花布锦柳垂丝，一片丹青太液池。御榻独留清暑殿，宫娥空唱采莲词。
宫词十二首·其十
作者：薛蕙
朝代：明

斗帐氤氲沈水烟，蛾眉那得带愁眠。镜中莫倚人如玉，枕上真成夜似年。
宫词十二首·其十一
作者：薛蕙
朝代：明

白雪霏霏拂玉阑，银釭耿耿夜漫漫。熏笼火冷青绫薄，不管娉婷不耐寒。
宫词十二首·其十二
作者：薛蕙
朝代：明

翠袖年年积泪痕，罗帏夜夜忆君恩。纱窗月色不成梦，金井乌啼更断魂。
宫词十二首·其四
作者：薛蕙
朝代：明

玉阶簇簇海榴红，画阁泠泠菡萏风。闷卷珠帘看日影，鸳鸯相倚绿池中。
宴故英国公山亭即文皇帝赐第
作者：薛蕙
朝代：明

东第君王赐，西园宾客来。将军元好士，公子复怜才。玉袖花间出，金尊竹下开。还须明月上，莫畏夕阳催。
寂寂
作者：薛蕙
朝代：明

寂寂多相笑，悠悠略自谙。谋生只如此，经国更何堪。偃仰身微健，疏慵味颇甘。敢云忘魏阙，正尔恋江潭。
寂寂
作者：薛蕙
朝代：明

寂寂对春风，无诗赋恼公。方惭同系马，未暇拟雕虫。得意多言外，归心半偈中。拈花聊一笑，果信色成空。
寄何中舍
作者：薛蕙
朝代：明

翰墨何憔悴，英灵有屈伸。千年关气运，一代出精神。夫子兴篇什，声名动缙绅。波澜含诡谲，刻峭露嶙峋。李杜那堪数，曹刘不足陈。无人宗大雅，举世儗凡伦。文学元同列，风骚自有邻。新章标创始，旧例起湮沦。已觉空前辈，悬愁绝后尘。价卑皆咄唶，力怯谩逡巡。绮丽才难并，湛冥道所珍。逍遥归母氏，杳渺入天人。霄汉心常远，神仙意独亲。绪言存著作，大业负经纶。踪迹升沈隔，交情契合真。过逢频下榻，离别据沾巾。去国仍初服，还乡似昔贫。丹房天上药，酒肆世间身。青璅辞通籍，沧洲忆问津。傥逢桐柏隐，访尔故山春。
寄何仲默
作者：薛蕙
朝代：明

久别忧成结，书来不解颜。开缄未读半，揽涕望秦关。簿领余方倦，驰驱君讵闲。相将保玉体，去去入名山。
寄刘士奇王允升戴宗道张时济四同年三十韵
作者：薛蕙
朝代：明

衰劣今如许，飘零复在兹。故人多契阔，新岁独凄其。弃置曾谁惜，龙钟亦自嗤。端居衣倍冷，徐步杖仍迟。日日惊腰带，星星叹鬓丝。膏肓危二竖，营魄蠹三尸。枕席祇勤卧，尊罍辄懒持。莺花憎丽景，烟月负幽期。夙昔游燕阙，风流集凤池。朝回青琐闼，宴坐白云司。覆奕邀王粲，听琴狎戴逵。季鹰元嗜酒，公干最能诗。夜对金壶满，朝褰锦帐垂。琳琅光炤烂，鸳鹭羽参差。携手弥年岁，销䰟各路岐。神交犹未隔，心赏遽难追。诸彦名逾振，孤生世所遗。轩裳辞上苑，泉石占东菑。林下开蓬径，墙边树枳篱。山窗盘薜荔，水槛宿鸬鹚。放浪情难尽，跻攀力已疲。积痾真潦倒，壮志稍磷缁。汲汲虚从事，冥冥宁守雌。蹉跎沦散地，驰骋后明时。多病文园老，无媒贾傅悲。丹霄看渐远，沧海竟何之。雅调怀钟子，高谈阻惠施。青萍羞晚售，紫燕苦长饥。不啻伤迟暮，那堪怨别离。茫然万里外，一札报相思。
寄刘士奇王允升戴宗道张时济四同年三十韵
作者：薛蕙
朝代：明
体裁：五言排律

衰劣今如许，飘零复在兹。故人多契阔，新岁独凄其。弃置曾谁惜，龙钟亦自嗤。端居衣倍冷，徐步杖仍迟。日日惊腰带，星星叹鬓丝。膏肓危二竖，营魄蠹三尸。枕席祇勤卧，尊罍辄懒持。莺花憎丽景，烟月负幽期。夙昔游燕阙，风流集凤池。朝回青琐闼，宴坐白云司。覆奕邀王粲，听琴狎戴逵。季鹰元嗜酒，公干最能诗。夜对金壶满，朝褰锦帐垂。琳琅光炤烂，鸳鹭羽参差。携手弥年岁，销魂各路岐。神交犹未隔，心赏遽难追。诸彦名逾振，孤生世所遗。轩裳辞上苑，泉石占东菑。林下开蓬径，墙边树枳篱。山窗盘薜荔，水槛宿鸬鹚。放浪情难尽，跻攀力已疲。积痾真潦倒，壮志稍磷缁。汲汲虚从事，冥冥宁守雌。蹉跎沦散地，驰骋后明时。多病文园老，无媒贾傅悲。丹霄看渐远，沧海竟何之。雅调怀钟子，高谈阻惠施。青萍羞晚售，紫燕苦长饥。不啻伤迟暮，那堪怨别离。茫然万里外，一札报相思。
寄刘希尹
作者：薛蕙
朝代：明

代马怨殊群，越鸟欢同族。如何平生爱，分背乖心曲。悠悠间乡县，冉冉踰凉燠。念子行寡偶，我居亦㷀独。疲痾暂逃位，饥寒方殉禄。出处虽未同，身世均羁束。山林鲜疵吝，市朝多宠辱。寄言讯之子，迟望归来躅。
寄刘希尹
作者：薛蕙
朝代：明

吏部当年第一流，何知谪宦遽归休。数遭唇吻真销骨，久困风波竟覆舟。梦里不须惊宠辱，胸中那可著穷愁。近闻东海多方士，愿与刘安物色求。
寄孙山人
作者：薛蕙
朝代：明

吾怜孙处士，万里狎沧波。海色占龙卧，天风闻凤歌。谁言窜身远，尚畏取名多。相望冥冥外，虞人奈尔何。有客今何事，江边采日华。行穿四明雪，坐对赤城霞。中散宁为吏，梁鸿不顾家。思君入吴会，筑室炼丹砂。
寄孙山人·其一
作者：薛蕙
朝代：明

吾怜孙处士，万里狎沧波。海色占龙卧，天风闻凤歌。谁言窜身远，尚畏取名多。相望冥冥外，虞人奈尔何。
寄孙山人·其二
作者：薛蕙
朝代：明

有客今何事，江边采日华。行穿四明雪，坐对赤城霞。中散宁为吏，梁鸿不顾家。思君入吴会，筑室炼丹砂。
寄崔内翰
作者：薛蕙
朝代：明

病起身仍健，秋来兴不孤。心情那可减，肺气欲全苏。蚁穴依床席，蛛丝织画图。褰帷窥物色，倚杖理荒芜。拨闷凭诗卷，忘形付酒壶。昔贤遗轨躅，馀力誓驰驱。良史传经术，高才继典谟。赤鲸凌海水，翠凤上天衢。仙籍通群帝，文星近六符。马迁惭实录，刘向谢醇儒。玄览来神契，冥搜入奥区。蓬莱披琬琰，太乙下虚无。顾我惟书肆，知君类说郛。宪章崇阙里，辞赋陋鸿都。东鲁宫墙閟，西京户牖殊。百家流泛滥，六艺混泥涂。未睹崩颓振，深思笔削扶。飞腾愁失坠，衰飒迫号呼。落落亲朋远，悠悠岁月徂。提携如有分，终愿托微躯。
寄浚川先生
作者：薛蕙
朝代：明

览公谈玄作，赠公咏玄篇。寻仙愿未果，怀旧心悠然。抠衣游郡斋，言诗偏赏激。束书谒京邸，交臂俄分折。中岁再见公，置酒浚郊庐。自此若参辰，形迹缅相疏。一别二十年，相思定深浅。独游郭南园，忆公如在眼。稷契亮天功，巢许好山栖。同生尧舜世，出处安能齐。退藏诚自揣，明扬何滥与。愧非伯齐伦，谬当公叔举。我年已迟暮，我志但逡巡。鄙儒信顽鲁，不识要路津。枳棘偏荒涂，鸱枭竞翔舞。中有孤凤凰，哀鸣一何苦。十日出天衢，龙飞欲何为。不如反深渊，俟彼风雨时。世俗多崎岖，达人岂凝滞。公能访松子，予亦从公逝。
寄穆玄庵
作者：薛蕙
朝代：明

昔游西海上，明月落吾手。欲访识珠人，惟有玄庵叟。山川阻且长，望望空搔首。由来稀世宝，知者故希有。
寄范处士
作者：薛蕙
朝代：明

莱子不肯仕，荣期岂患贫。绝尘今莫嗣，高尚尔为邻。抗迹违纷竞，和光异隐沦。鹪鹩见生理，鸥鸟会天真。栖息丘园曲，行歌湖水滨。白云无尽意，沧海自由身。放旷欲何极，沈冥难可亲。薄游已从告，去去逐幽人。
寄邢伯舆
作者：薛蕙
朝代：明

仙掖自通青琐闼，近臣多在紫薇垣。苑中云去金茎出，仗内风来赤羽翻。天上谏书藏太史，人间诗句见开元。独怜卧病秋江客，愁对蓬蒿日满园。
寄题延陵吴长史山居
作者：薛蕙
朝代：明

魏苑芙蓉沼，梁台脩竹园。徐陈游上国，枚马托名藩。歌赋从容地，追随优渥言。病来谢宾客，归去卧丘樊。岩穴仍招隐，风尘稍避暄。山疑七里濑，水似武陵源。背渚排江阁，迎峰架石门。波澜生枕席，彩翠落琴尊。鸿宝传遗术，离骚念旧恩。秋风怀帝子，春草忆王孙。胜事几人共，赏心千载存。相思隔云外，挂树屡攀翻。
寒食对雨遣闷
作者：薛蕙
朝代：明

一百五日春已深，闭门风雨昼阴阴。乍飞燕子湿无那，欲折桃花娇不禁。归去久淹沧海兴，愁来端拟白头吟。天涯厌见繁华节，更见萧条断客心。
对酒
作者：薛蕙
朝代：明

畏涂有千虑，劳生无寸隙。唯馀对酒时，暂作伸眉客。妖姬杂睇笑，欢友连衿舄。相逢判一醉，钱刀非所惜。
对雨
作者：薛蕙
朝代：明

病困怯炎蒸，阴雨差相慰。芳林洗花蕊，绿野笼云气。坐忆郭西池，芙蓉定开未。
对雨有怀
作者：薛蕙
朝代：明

乍淡乍浓云片片，半疏半密雨丝丝。林花落尽渐成子，巢燕飞来频哺儿。坐对空尊应笑客，行骑羸马欲寻谁。平生欢友俱南北，此日伤心独咏诗。
对雪
作者：薛蕙
朝代：明

天外匿寒日，云边韬曙霞。风吹玉山雪，飞满谢公家。隔帘讶行月，拂槛认飘花。方持一樽酒，酣饮答年华。
对雪
作者：薛蕙
朝代：明

庭雪晓逾鲜，钩帘兴渺然。纷纷堕花絮，袅袅乱风烟。怅望游梁赋，沈吟忆戴船。佳期每辽阔，留恨阅芳年。
对雪怀孔汝锡
作者：薛蕙
朝代：明

美人一为别，胜日辄相思。独对山斋雪，遥怀琼树枝。置书常满袖，枉驾竟愆期。寂寞罢琴酌，空吟招隐诗。
对雪简崔洹野何大复
作者：薛蕙
朝代：明

清阴含洞房，凄气飘飞阁。起视绿云中，白雪乍飘落。纷纷集青琐，盈盈舞罗幕。玄沼涌珠花，翠苑栖琼萼。良辰眷悦豫，幽居感离索。有酒今若斯，思君共斟酌。
寿顾华玉母分得云林夫人
作者：薛蕙
朝代：明

金台曾构，瑶波潭沲。王母攸庐，问谁侍坐。姗姗季女，一何秀媠。乃曰云林，仙人字我。色侔琼蕊，云发翠妥。陵历沧浪，出入灵璅。凤飞戢孴，龙辀婀娜。却荫芝盖，俯拾玉果。圃有洪桃，花萼未堕。纷纭周汉，闇如石火。湘灵举楫，洛妃拥柁。曩栖海右，今遨江左。
将进酒
作者：薛蕙
朝代：明

将进酒，杜康之族无不有。处州玉露金华碧，襄陵鹅黄河内白。我家绿酝亦无敌，五君合计几万石。一日一石当击鲜，乐饮可支三十年。不须虚无求列仙，不须枮槁缚幽禅。壶中之道极玄玄，养神鍊魄合自然。眼花耳热体跹跹，举觞一酹沧浪天。天地变化无时休，日月出没不少留。人生戢戢䗬蚁俦，须臾零落归山丘。开辟至今八万秋，古人䰟魄犹在不。喟然念此令人愁，惟有杜康堪解忧。君不见咸阳白帝子，并吞六国心未已。百年谩作万年计，恰似蜉蝣望秋水。又不见西楚重瞳公，诸侯震詟趋下风。喑哑咄嗟气盖世，螳螂怒臂将无同。两雄恣睢浪自苦，自馀么么何足数。君当快饮我起舞，乐哉醉乡真乐土。作歌者谁君采甫，酒徒之名垂万古。
将进酒
作者：薛蕙
朝代：明
体裁：乐府曲辞

将进酒，杜康之族无不有。处州玉露金华碧，襄陵鹅黄河内白。我家绿酝亦无敌，五君合计几万石。一日一石当击鲜，乐饮可支三十年。不须虚无求列仙，不须枮槁缚幽禅。壶中之道极玄玄，养神鍊魄合自然。眼花耳热体跹跹，举觞一酹沧浪天。天地变化无时休，日月出没不少留。人生戢戢䗬蚁俦，须臾零落归山丘。开辟至今八万秋，古人魂魄犹在不。喟然念此令人愁，惟有杜康堪解忧。君不见咸阳白帝子，并吞六国心未已。百年谩作万年计，恰似蜉蝣望秋水。又不见西楚重瞳公，诸侯震詟趋下风。喑哑咄嗟气盖世，螳螂怒臂将无同。两雄恣睢浪自苦，自馀么么何足数。君当快饮我起舞，乐哉醉乡真乐土。作歌者谁君采甫，酒徒之名垂万古。
小园旧名退乐中丞马敬臣先生改曰常乐因为题榜兼赋古诗二章见赠蕙敬次韵奉酬且记吾园得名之始
作者：薛蕙
朝代：明

西原亡旧业，南郭得新庐。开荒筑场圃，改径通村墟。达人赏我趣，远访林间居。年德非可亲，气味略未疏。倾盖语移日，纵谈怀抱舒。置酒瑩心亭，促席临清渠。然竹煮山茗，炊黍荐园蔬。赠诗借高论，题榜忝名书。虽荣华衮褒，自顾实空虚。平生志寻乐，忧患每有馀。好学谢希颜，寡过愿师蘧。守节钦两龚，知止企二疏。微公蕴真鉴，晤语复谁与。荒园负城郭，穷巷翳榛莽。谁云一区小，我怀殊自广。结茅尚素朴，种竹爱萧爽。乐此林庐就，忘彼年岁长。自予释缨绂，一纪脱羁鞅。独学叹孤陋，成性愧存养。稍知天路近，欲陟未能上。希音寡偶和，好事莫来往。遂辍邱中琴，千载寄遐想。晚遇林虑公，折节猥相访。望洋增大观，披云快高仰。谅非温伯子，何以酬心赏。
小园旧名退乐中丞马敬臣先生改曰常乐因为题榜兼赋古诗二章见赠蕙敬次韵奉酬且记吾园得名之始·其一
作者：薛蕙
朝代：明

西原亡旧业，南郭得新庐。开荒筑场圃，改径通村墟。达人赏我趣，远访林间居。年德非可亲，气味略未疏。倾盖语移日，纵谈怀抱舒。置酒瑩心亭，促席临清渠。然竹煮山茗，炊黍荐园蔬。赠诗借高论，题榜忝名书。虽荣华衮褒，自顾实空虚。平生志寻乐，忧患每有馀。好学谢希颜，寡过愿师蘧。守节钦两龚，知止企二疏。微公蕴真鉴，晤语复谁与。
小园旧名退乐中丞马敬臣先生改曰常乐因为题榜兼赋古诗二章见赠蕙敬次韵奉酬且记吾园得名之始·其一
作者：薛蕙
朝代：明
体裁：古风

西原亡旧业，南郭得新庐。开荒筑场圃，改径通村墟。达人赏我趣，远访林间居。年德非可亲，气味略未疏。倾盖语移日，纵谈怀抱舒。置酒莹心亭，促席临清渠。然竹煮山茗，炊黍荐园蔬。赠诗借高论，题榜忝名书。虽荣华衮褒，自顾实空虚。平生志寻乐，忧患每有馀。好学谢希颜，寡过愿师蘧。守节钦两龚，知止企二疏。微公蕴真鉴，晤语复谁与。
小园旧名退乐中丞马敬臣先生改曰常乐因为题榜兼赋古诗二章见赠蕙敬次韵奉酬且记吾园得名之始·其二
作者：薛蕙
朝代：明

荒园负城郭，穷巷翳榛莽。谁云一区小，我怀殊自广。结茅尚素朴，种竹爱萧爽。乐此林庐就，忘彼年岁长。自予释缨绂，一纪脱羁鞅。独学叹孤陋，成性愧存养。稍知天路近，欲陟未能上。希音寡偶和，好事莫来往。遂辍邱中琴，千载寄遐想。晚遇林虑公，折节猥相访。望洋增大观，披云快高仰。谅非温伯子，何以酬心赏。
小园旧名退乐中丞马敬臣先生改曰常乐因为题榜兼赋古诗二章见赠蕙敬次韵奉酬且记吾园得名之始其二
作者：薛蕙
朝代：明
体裁：四言诗

谷水盘纡，昆山岝崿。郁彼顾林，本支斯托。丰谍未艾，闻人閒作。式览厥初，匪今伊昨。
小园纳凉简子正侍御
作者：薛蕙
朝代：明

晚夏歊蒸气倍骄，小园清旷暑全消。玉壶日映冰呈露，纨扇风生月动摇。窗下素床横绿绮，阶前锦石覆红蕉。草堂事事堪娱客，祗苦高人不可招。
小圃杂莳药草偶成四律
作者：薛蕙
朝代：明

昔年汉殿含香客，此日谯城种药翁。已分长休辞宦达，只愁多病迫途穷。发因青烛仍回绿，眼为黄精一驻红。少缓营魂游岱岳，定攀仙驾访崆峒。脩道那能饭一麻，延年聊欲饵丹砂。青缯赍去寻三秀，玉盌盛来服九华。身寄人间长厌世，梦游天上已为家。会追姑射乘云气，不用羲和驻日车。百药畦边一草堂，荷锄抱瓮送年光。红垂枸杞枝枝满，绿袅菖蒲节节长。雨霁云芽偏动色，风来石蕊故添香。五符不识三天字，更乞仙人别寄将。老来服散护残年，检尽桐君第几篇。误信朝霞能却粒，空闻水玉解乘烟。更生命薄丹砂耗，叔夜材凡石髓坚。自有仙乡终不到，莫同鸡犬望升天。
小圃杂莳药草偶成四律·其一
作者：薛蕙
朝代：明

昔年汉殿含香客，此日谯城种药翁。已分长休辞宦达，只愁多病迫途穷。发因青烛仍回绿，眼为黄精一驻红。少缓营魂游岱岳，定攀仙驾访崆峒。
小圃杂莳药草偶成四律·其三
作者：薛蕙
朝代：明

百药畦边一草堂，荷锄抱瓮送年光。红垂枸杞枝枝满，绿袅菖蒲节节长。雨霁云芽偏动色，风来石蕊故添香。五符不识三天字，更乞仙人别寄将。
小圃杂莳药草偶成四律·其二
作者：薛蕙
朝代：明

脩道那能饭一麻，延年聊欲饵丹砂。青缯赍去寻三秀，玉盌盛来服九华。身寄人间长厌世，梦游天上已为家。会追姑射乘云气，不用羲和驻日车。
小圃杂莳药草偶成四律·其二
作者：薛蕙
朝代：明
体裁：七言律诗

脩道那能饭一麻，延年聊欲饵丹砂。青缯赍去寻三秀，玉碗盛来服九华。身寄人间长厌世，梦游天上已为家。会追姑射乘云气，不用羲和驻日车。
小圃杂莳药草偶成四律·其四
作者：薛蕙
朝代：明

老来服散护残年，检尽桐君第几篇。误信朝霞能却粒，空闻水玉解乘烟。更生命薄丹砂耗，叔夜材凡石髓坚。自有仙乡终不到，莫同鸡犬望升天。
小阁
作者：薛蕙
朝代：明

曲几匡床小阁深，数函图籍一张琴。不闻世上諠哗事，自爱林间宴坐心。
小饮芍药下作
作者：薛蕙
朝代：明

白发逢春取醉频，多情倍复惜馀春。绿尊故是忘忧物，红药浑如绝代人。放旷山林真得意，崇高富贵不关身。二豪度量非同调，未用规规笑伯伦。
山亭
作者：薛蕙
朝代：明

西圃禁垣东，凉生暑渐空。小池盈宿雨，丛桂易秋风。独鹤窥云际，幽兰思露中。来游行乐地，不惜醉山公。
山馆
作者：薛蕙
朝代：明

山馆萧条客到稀，幽人閒暇坐披衣。日长燕子丁宁语，风静杨花自在飞。
岁暮田居寄子云希尹
作者：薛蕙
朝代：明

疏散弃簪裾，归休依井闾。自知非宦侣，雅意是閒居。伐木构新宇，种苗开旧墟。踟蹰寄农圃，出入偶樵渔。岁晏风霜早，田家耕穫馀。空墙悬耒耜，敝箧贮诗书。谈笑过邻父，喧呼避里胥。绽衣添败絮，酌酒爨枯鱼。扬子贫犹在，嵇生懒未除。驽骖忘蹭蹬，落羽谢吹嘘。嘿嘿寡同调，悠悠无起予。近来思二仲，相念复何如。
崔太史席上咏翠杯
作者：薛蕙
朝代：明

绮坐倦朝欢，翠杯出宵酌。月艳写疑空，云光挹愁落。碧醴共玲珑，华灯增照灼。一得侍君閒，终言厕酬酢。
嵩邱歌送蒋子云
作者：薛蕙
朝代：明

君不见衡恒泰华奠九州，豫州巨镇名嵩邱。中天照耀白日景，后土灌注黄河流。往者天皇题宝帙，五岳真形标第一。三花隐映玉女台，二峰罗列仙人室。曾闻轩后驻云軿，复有周储吟凤笙。缑氏山头鸾鹤去，鼎湖水上蛟龙迎。君看万乘亦何似，古人弃之如脱躧。纷纷流俗笑此言，肯把山林易青紫。世间万事俱零落，何用明珠弹鸟雀。因嗟季子狭三河，转忆尚平娱五岳。我今思归殊未还，梦中每每游仙山。颇疑羽翼落天外，但觉烟雾非人间。君不见谢公李白神萧爽，天姥罗浮梦来往。予也频梦山中游，心知自是神仙流。异时最爱安期术，拟卧名山采芝术。羽化青云虽未期，肥遁丹崖讵为失。送君南行洛阳道，一望嵩山愁绝倒。溪口空馀踯躅花，涧中不见菖蒲草。薄游已自厌风尘，多病祗堪学隐沦。明年定访浮邱伯，为扫云林作主人。
巫山高
作者：薛蕙
朝代：明

巫山高郁郁，襟带亘天涯。上靡白日阳，下陵青云眉。玄岩何嵯峨，层巘互参差。景象非一状，远望令心悲。献岁出游猎，千乘齐交驰。翠帐罗曲阿，羽盖垂琼芝。龙骑践蕙圃，鹢首戏兰池。回车背中路，娱乐未云疲。置酒景夷台，设礼高唐祠。君王千万岁，岁岁长如斯。
希夷先生墨竹歌
作者：薛蕙
朝代：明

水墨淋漓数茎竹，琅玕不羡多成束。飞白玲珑一片石，夜光休誇大盈尺。云何此画价无敌，乃是希夷之真迹。列仙籍中多品流，先生况是神仙伯。宣靖仙材亦不群，寻师遥入华山云。解颜一盼不易得，敢望挥毫遗此君。画首题诗兼姓字，凤翥龙蟠三十四。丁宁举似一转语，截断世间无限事。领略真仙上上机，参同古佛空空义。古来画史虽无数，争似仙人得天趣。笔势翩翩入三昧，玄旨明明标一句。梵经合受天人礼，仙迹那无鬼神护。五百年来如电过，一幅霜缣完未破。湍水东流鹤不归，峨眉西逝龙犹卧。故乡之子慕神仙，偶收图画如有缘。锦囊新装绿玉轴，彤管更赋青霞篇。安得至宝不磨灭，期与好事相流传。先生闻此应大笑，水中捉月真可怜。
希夷先生墨竹短歌
作者：薛蕙
朝代：明

大宁斋中至人竹，淅淅天风撼苍玉。大书诗画真三绝，价敌宣和六千轴。伊川空有句传神，世俗宁知伪与真。秪恐明珠终暗掷，此君他日与何人。
庄生
作者：薛蕙
朝代：明

庄生演黄老，孟子述唐虞。古今事已异，见谓为狂迂。章甫岂不贵，越人非所须。嗟嗟后代士，高论将焉如。
庚辰八月谢病南归奉寄王浚川先生三十韵
作者：薛蕙
朝代：明

圣代弘文运，词臣作颂年。声明增润色，藻翰郁联翩。侧席思今上，登朝集众贤。儒林卑汉武，雅道复周宣。后进争谈艺，诸公早并肩。风骚各自命，碑版竟谁传。王子吾师表，名家尔最先。过都惊汗血，切玉辨龙泉。西掖初迁谪，南台再弃捐。才高无汲引，数厄有屯邅。流寓沿荒徼，栖迟遍冗员。山城盈瘴疠，海郡匝云烟。寝息防多恙，行吟苦未便。湘累愁泽畔，康乐倦瀛壖。履信曾非慊，阽危幸已全。梁园归仓卒，蜀道去寅缘。雅兴应难辍，新诗定可怜。铜梁输险绝，锦水夺清妍。岐路弥云阻，音徽日眇然。使车劳促遽，郎署困沈绵。时俗知音少，平生激赏偏。素心乖报国，生事拟求田。默默辞燕阙，悠悠望剑川。黄金遗骏骨，绿绮绝哀弦。薄宦情殊倦，閒居病稍痊。风尘俱摆落，岩壑每周旋。采药临蓬渚，藏书入洞天。珠林搴的皪，丹液漱潺湲。遥忆峨嵋曲，长歌凤鸟篇。何当解缨绂，萧洒共寻仙。
庵中
作者：薛蕙
朝代：明

市声入墟落，瓮牖未全晓。虫飞亦薨薨，焉知此生小。群动随天运，宇宙长纷扰。独有庵中人，冥然化机表。
张南园画云南图
作者：薛蕙
朝代：明

尝闻司徒作者流，暮年画思生沧洲。丹青点拂随兴到，云雾幻眇令人愁。君不见益州形胜佳且殊，可惜僻在西南隅。中原断绝罕人迹，遂使吴越矜区区。司徒平生生此都，文学才气海内无。独怜山水久寂寞，因之貌作云南图。大山小山相盘拿，龙鳞攒罗插虎牙。洪波万折走其下，石根奔蹙如蛟蛇。行人含颦色咨嗟，鸟道上被青天遮。岩披谷坼有平地，孤城百雉千人家。生绡淡墨势颇窄，万里滇池气相敌。山川空阔神为开，不觉沉吟悲古迹。古来此地号边鄙，邪指牂柯连越巂。秦代新开五尺道，汉家更代昆明水。岭陬海落通中夏，翡翠明珠半天下。始闻大将泛楼船，复遣词臣祝金马。只今郡县穷南土，风俗相传胜前古。世封刺史上计书，附塞蛮夷占编户。何况司徒此间出，文献从今更难匹。山中已报解银鱼，世上仍看留綵笔。我言此卷真奇最，不独毫端工粉绘。应同蜀相画夷图，想见成周作王会。
归别业作
作者：薛蕙
朝代：明

五载去京国，今来归旧庐。林荒巢野雀，径毁蔓园蔬。意倦风尘际，身危疾病馀。多惭久怀禄，牢落此田居。
归雁
作者：薛蕙
朝代：明

春日燕京雁北飞，高楼独客一沾衣。嗟予正阻沧洲去，念尔翻从江汉归。塞上风尘元自苦，天边霜雪未全稀。蹉跎剩笑浮生拙，飘泊休怜羽翼微。
徐子容薜荔园十二咏 其一 思乐堂
作者：薛蕙
朝代：明

徂谢迫遄期，悠邈成今昔。平生行乐地，仿偟睹遗迹。寒飙起危馆，曙露依幽石。象设尚如存，神游？安适。
徐子容薜荔园十二咏 其一 思乐堂
作者：薛蕙
朝代：明
体裁：古风

徂谢迫遄期，悠邈成今昔。平生行乐地，仿偟睹遗迹。寒飙起危馆，曙露依幽石。象设尚如存，神游�安适。
徐子容薜荔园十二咏 其七 蔷薇洞
作者：薛蕙
朝代：明

洞口蔷薇树，春来冉冉红。停舟绿水曲，携酒綵云中。穿林入窈窕，牵叶望玲珑。祗谓跻攀尽，望望转难穷。
徐子容薜荔园十二咏 其三 水鉴楼
作者：薛蕙
朝代：明

可怜池上楼，俯映池中水。点缀画难成，分明镜相似。云移荷芰下，鱼戏房栊里。素景一离披，知有微风起。
徐子容薜荔园十二咏 其九 柏屏
作者：薛蕙
朝代：明

何时别陵上，移居来后庭。牵条拟峰势，总叶学山形。白雪转自绿，綵云相对青。无劳台岭侧，陵虚抟翠屏。
徐子容薜荔园十二咏 其二 石假山
作者：薛蕙
朝代：明

君家洞庭畔，犹嫌去山远。园隈搆石岫，林际开云巘。迤逦带华池，崎岖入层苑。不载扁舟来，临流讵能返。
徐子容薜荔园十二咏 其五 蕉石亭
作者：薛蕙
朝代：明

芳草如翠幄，亭亭冒岩阿。丹梯承晚映，碧涧写秋柯。日入烟雾满，夜来风雨多。预愁霜雪至，为乐恐蹉跎。
徐子容薜荔园十二咏 其八 荷池
作者：薛蕙
朝代：明

临水放兰枻，处处花相触。霞水共参差，香风时断续。上看绣羽乱，下睇文鱼逐。日暮未归来，聊就舟中宿。
徐子容薜荔园十二咏 其六 观耕台
作者：薛蕙
朝代：明

东菑及农节，高台试登陟。阡陌路逶迤，陂塘水纡直。历历原上耕，依依陇间食。虽无耒耜勤，端居增叹息。
徐子容薜荔园十二咏 其十 留月峰
作者：薛蕙
朝代：明

阴崖抱嵌窦，倒景如明月。玉气夜逾妍，珠光朝未灭。云归晕正满，雾上轮初缺。西园宴客处，临玩情无辍。
徐子容薜荔园十二咏 其十一 通冷桥
作者：薛蕙
朝代：明

隔崦闻秋籁，行寻窥碧山。雨过沙岸曲，泉吐石梁间。云深乍淅沥，风起更潺湲。缘源欲何极，日夕未能还。
徐子容薜荔园十二咏 其十二 花源
作者：薛蕙
朝代：明

曲水写珍池，盈盈送红萼。朝来湖上雨，吹此繁花落。旖旎萦鱼藻，徘徊逗兰薄。含悽眺芳渚，剧念春销铄。
徐子容薜荔园十二咏 其四 风竹轩
作者：薛蕙
朝代：明

绿竹自便娟，复值微风集。暝色飒将寒，秋声辍还急。琅玕欹易折，翠羽纷难拾。幽人最惆怅，揽衣空伫立。
徐子容薜荔园十二咏·思乐堂
作者：薛蕙
朝代：明

徂谢迫遄期，悠邈成今昔。平生行乐地，仿偟睹遗迹。寒飙起危馆，曙露依幽石。象设尚如存，神游？安适。君家洞庭畔，犹嫌去山远。园隈搆石岫，林际开云巘。迤逦带华池，崎岖入层苑。不载扁舟来，临流讵能返。可怜池上楼，俯映池中水。点缀画难成，分明镜相似。云移荷芰下，鱼戏房栊里。素景一离披，知有微风起。绿竹自便娟，复值微风集。暝色飒将寒，秋声辍还急。琅玕欹易折，翠羽纷难拾。幽人最惆怅，揽衣空伫立。芳草如翠幄，亭亭冒岩阿。丹梯承晚映，碧涧写秋柯。日入烟雾满，夜来风雨多。预愁霜雪至，为乐恐蹉跎。东菑及农节，高台试登陟。阡陌路逶迤，陂塘水纡直。历历原上耕，依依陇间食。虽无耒耜勤，端居增叹息。洞口蔷薇树，春来冉冉红。停舟绿水曲，携酒綵云中。穿林入窈窕，牵叶望玲珑。祗谓跻攀尽，望望转难穷。临水放兰枻，处处花相触。霞水共参差，香风时断续。上看绣羽乱，下睇文鱼逐。日暮未归来，聊就舟中宿。何时别陵上，移居来后庭。牵条拟峰势，总叶学山形。白雪转自绿，綵云相对青。无劳台岭侧，陵虚抟翠屏。阴崖抱嵌窦，倒景如明月。玉气夜逾妍，珠光朝未灭。云归晕正满，雾上轮初缺。西园宴客处，临玩情无辍。隔崦闻秋籁，行寻窥碧山。雨过沙岸曲，泉吐石梁间。云深乍淅沥，风起更潺湲。缘源欲何极，日夕未能还。曲水写珍池，盈盈送红萼。朝来湖上雨，吹此繁花落。旖旎萦鱼藻，徘徊逗兰薄。含悽眺芳渚，剧念春销铄。
御沟
作者：薛蕙
朝代：明

夹城开玉槛，内苑抱金沟。宫女停珠佩，仙人上綵舟。
忆句曲山寄顾英玉
作者：薛蕙
朝代：明

夙龄讽图谍，微尚寄丘壑。神期虽未并，斯衷固无怍。江南仙灵地，句曲奥且博。孔记述形迹，河篇表经略。青磴下崎岖，丹壁上岞㠋。靡靡被石菌，嗈嗈戏云鹤。闻道甘閒旷，养痾困疲弱。即趣怀同好，赠言负前诺。岩廊窃已忝，江海自堪托。敢希东都金，且访西山药。
忆句曲山寄顾英玉
作者：薛蕙
朝代：明
体裁：古风

夙龄讽图谍，微尚寄丘壑。神期虽未并，斯衷固无怍。江南仙灵地，句曲奥且博。孔记述形迹，河篇表经略。青磴下崎岖，丹壁上岞崿。靡靡被石菌，嗈嗈戏云鹤。闻道甘閒旷，养痾困疲弱。即趣怀同好，赠言负前诺。岩廊窃已忝，江海自堪托。敢希东都金，且访西山药。
志感
作者：薛蕙
朝代：明

二仪育万物，四时代寒暑。三五咸哲王，质文有今古。圣人贵通变，愚者或未睹。周公兴礼乐，光翼兄与父。宣尼谋鲁国，一变道斯举。旧章不可忘，季世赖毗辅。苟能继先志，改制固法祖。国家历年祀，庶绩罔不叙。乘时宜损益，更化俟明主。愧无贾生书，今日悟当宁。圣王久已徂，方策不俱逝。大者载诗书，遗烈播无际。猗嗟德不泯，文章亦相俪。吾观三五迹，旷代若同世。区区汉唐来，群儒犹善继。葳蕤竹素间，君相赖攸济。皇朝属全盛，重光施来裔。自非良史才，大业有瑕翳。愿言见作者，缀缉列凡例。纷纶括群典，俶傥袭六艺。言文行则远，斯理良匪细。惓惓告在位，秉笔当勿替。
志感·其一
作者：薛蕙
朝代：明

二仪育万物，四时代寒暑。三五咸哲王，质文有今古。圣人贵通变，愚者或未睹。周公兴礼乐，光翼兄与父。宣尼谋鲁国，一变道斯举。旧章不可忘，季世赖毗辅。苟能继先志，改制固法祖。国家历年祀，庶绩罔不叙。乘时宜损益，更化俟明主。愧无贾生书，今日悟当宁。
志感·其二
作者：薛蕙
朝代：明

圣王久已徂，方策不俱逝。大者载诗书，遗烈播无际。猗嗟德不泯，文章亦相俪。吾观三五迹，旷代若同世。区区汉唐来，群儒犹善继。葳蕤竹素间，君相赖攸济。皇朝属全盛，重光施来裔。自非良史才，大业有瑕翳。愿言见作者，缀缉列凡例。纷纶括群典，俶傥袭六艺。言文行则远，斯理良匪细。惓惓告在位，秉笔当勿替。
恭读嘉靖改元诏书十二韵
作者：薛蕙
朝代：明

四海艰虞日，孤臣恸绝时。武皇遗后命，兴国兆前知。剑佩迎朱邸，丝纶发玉墀。吁谟关社稷，惠泽被茕嫠。九庙垂玄贶，三灵翼圣期。飞龙同利见，鸣鸟伫来仪。当代鸿图永，先朝泰运衰。群凶累帷幄，万姓苦疮痍。哲后膺神器，宗臣备鼎司。惟新占举措，早辩慎安危。魏阙心空切，文园病转滋。淹留吾不恨，感激自成悲。
感怀
作者：薛蕙
朝代：明

当年草奏尚书省，俟罪闲居已白头。但使奸䛕破心胆，宁辞老死向山丘。董生不识平津阁，李广那论校尉侯。富贵区区非我事，饭蔬饮水复何求。
懒慢
作者：薛蕙
朝代：明

旧来懒慢耽黄老，祗拟山林寄此生。傲吏未甘从薄宦，愚公翻笑窃高名。乌皮几上闻天籁，瘿木尊中遗世情。莫谓栖迟空白首，人间扰扰亦何成。
戏成五绝
作者：薛蕙
朝代：明

束发从师王浚川，文章衣钵幸相传。尔时评我李何似，白首摧颓只自怜。弱冠粗窥万卷馀，壮年益览百家书。探珠赤水方亲见，披雾青天果不虚。雅知文艺未为尊，次第沿流直讨源。不但学诗高一格，信然闻道小群言。海内论诗伏两雄，一时倡和未为公。俊逸终怜何大复，粗豪不解李空同。知己今无贺宾客，论文谁似鲍参军。夜光未剖千金璞，汗血空随万马群。
戏成五绝·其一
作者：薛蕙
朝代：明

束发从师王浚川，文章衣钵幸相传。尔时评我李何似，白首摧颓只自怜。
戏成五绝·其三
作者：薛蕙
朝代：明

雅知文艺未为尊，次第沿流直讨源。不但学诗高一格，信然闻道小群言。
戏成五绝·其二
作者：薛蕙
朝代：明

弱冠粗窥万卷馀，壮年益览百家书。探珠赤水方亲见，披雾青天果不虚。
戏成五绝·其五
作者：薛蕙
朝代：明

知己今无贺宾客，论文谁似鲍参军。夜光未剖千金璞，汗血空随万马群。
戏成五绝·其四
作者：薛蕙
朝代：明

海内论诗伏两雄，一时倡和未为公。俊逸终怜何大复，粗豪不解李空同。
战城南
作者：薛蕙
朝代：明

战城南，军败归，却行入城为虏围。虏围急，士心悲，外无援兵虏马纵横驰。顾谓同舍儿，旦暮迫死期。虏来杀我尽，何人报我子与妻。战城南，良可哀。今年出战不复还，明年更驱生者来。暴虎或可活，击虏决不回。请看长城下，白骨何垒垒。吾闻古者天子，守在四夷。何必使中国之民，填沟壑于匈奴之地为。
战城南
作者：薛蕙
朝代：明

战城南，出城北。城南战尚可，城北战不测。清晨跨鞍马，迎战城南下。敌骑四面来，提兵入中野。中野何苍苍，杀气互低昂。前临五单于，却距左贤王。日出负戈起，日入未能止。人马同时困，自念身当死。身死弃山阿，化为泥与沙。平生安足惜，国忧将奈何。
扶策
作者：薛蕙
朝代：明

东风解娱客，往往慰幽栖。扶策循兰径，流莺逐我啼。青莎已齐叶，红药始含荑。昨觅邻家酒，今朝聊可携。
折杨柳
作者：薛蕙
朝代：明

三月卢龙塞，沙中雪未乾。朝来折杨柳，春色忆长安。
折杨柳
作者：薛蕙
朝代：明

三月卢龙塞，沙中雪未干。
朝来折杨柳，春色忆长安。
招廷献子云饮
作者：薛蕙
朝代：明

废书多病后，抱杖独行时。晚日添花蕊，春风积蔓丝。物华空烂漫，心赏每参差。迟尔来同醉，能无酒一卮。
拟仙诗
作者：薛蕙
朝代：明
体裁：七言绝句

碧光衫子绀霞裙，月下轻风淡素云。一曲参差吹未彻，海边琪树落纷纷。
效阮公咏怀
作者：薛蕙
朝代：明

翔鶤赴长飙，翩翩戾高冥。举翮覆白日，伏颈云间鸣。顾谢野田雀，僶俛营此生。与子各殊涂，无用相讥评。有已苦拘阂，无生惧飘沦。忧乐多所惑，违取丧其真。？周久已徂，此辩将何陈。存亡岂殊趣，往复固恒理。人生无延期，百岁有成毁。即事且难预，荣名竟焉恃。感此愁我肠，叹息未能已。仰悟牛山对，惭恨自今始。万物岂不众，而予独吾生。吾生不暇治，安用求其赢。执籍虽利重，刎喉非祸轻。知哉屠羊子，反市避三旌。主父厌摈斥，自谓甘倒行。生幸五鼎食，死仍五鼎烹。群狙竞芋栗，喜怒随转移。飞飞海上鸥，矰缴不可施。张仪谢苏君，赵令说李斯。小义鲜能终，邪径固多岐。利害异目前，亲雠在一时。他人各有心，媮乐且相欺。侥倖昧全图，此计良可嗤。飘风振玄幕，若木零朱华。六龙匿西山，濛汜扬其波。翩翩市中子，于心太回邪。不见憔悴色，但闻慷慨歌。卑危诚未远，祸乱岂在多。人人恤其私，安能尚顾他。已矣勿重陈，嗟予可奈何。生平保至贵，变化去须臾。登遐上飘飖，举步临九衢。阊阖正昼启，陟降太微居。曜灵辟重光，长风厉六虚。雌蜺左右翔，云盖翼前驱。回车层城野，总辔昆崙墟。群圣为我族，五岳为我庐。岂与乡闾子，握手少踌躇。朝登古台上，遥望大河阴。朱明来自南，隆暑倏已临。丹霞曜阳景，渥露沾玄林。炎风振曾柯，鸣蝉响哀音。四时代终始，变化递相寻。盛长固殊昔，迟暮方在今。感物切悲情，忾叹伤我心。才美未足喜，技恶未足叹。左右无亲交，雌雄安可言。不见庞眉尉，三世不徙官。虽有韩长孺，百金赂武安。功名复如何，巧宦良为贤。生才良不幸，处世诚独难。扬娥兴妒阶，怀璧贾罪端。灵均既见放，韩非亦自残。奉身失所从，慷慨使我叹。北冥有异物，神变何峥嵘。上为千里鶤，下为万亩鲸。俶傥自足赖，升降非已荣。羞彼雉爵化，龊龊忝我形。旷望三河侧，轻车并华辀。壮盛值今辰，志欲一来游。路傍缤纷子，驰骛各有俦。腹内怀辛螫，侧目起相雠。晏婴畏仲尼，惠施忌庄周。疑似不可居，俯仰生菑尤。感彼行露章，独处安所求。昔有中黄伯，立慬一何劳。右手搏雕虎，左接太行猱。岂如东海翁，嗜酒佩赤刀。粤祝终不验，侧身焉所逃。蜎蜎桑中蠹，戢戢托尔躯。下枝噏沉液，上条咀槁肤。饮食亦已遂，不念彼树枯。树枯竟何如，憔悴在须臾。飘飖云间龙，卑高一何殊。变化成霖泽，千载长相俱。天上何所有，上有九重台。日月辟房牖，河汉界两阶。白虎夹路隅，青龙啾啾啼。五岳当束脯，四海充一杯。衣裳被云气，左右结双蜺。彗星垂为带，北斗束为觿。举足历颢苍，往往不复迷。朝集扶桑东，夕降若木西。人生非殊分，天命自有涯。置此傥来者，安用矜且夸。蚩蚩当路子，欣欣一何多。玄冕结长缨，丹组垂纤罗。采曜连金玺，文绣杂鸣和。顺风激清尘，向日扬芬华。意气肯少假，颜色每相加。不见蜉蝣羽，日夕叹咨嗟。蟾蝫宿南箕，阴魄沦东溟。乘风避其灾，首旦集鲁城。神飙鼓洪涛，雷电正纵横。大鱼裂地底，昆崙势如倾。西山有精卫，举翼方远征。志意岂不伟，惜哉焉所成。龙伯有大人，轻出越故疆。东上五山巅，学钓尾闾傍。六鳌曳独茧，员峤沉北荒。天汉断西流，海水自飞扬。列仙涕滂沱，帝侧巧中伤。手中握朽骨，魁垒不得长。生理一何殊，巨细各有当。寿陵入邯郸，匍匐大道傍。西河惑交战，中山忌重伤。揆力非所任，矫枉失其常。如何纷华子，生平厌膏梁。閒居羡幽深，临岐久徜徉。贫贱诚不易，鸩毒安可忘。行矣反故涂，贻尔以斯章。穷漠万馀里，海水周四隅。中原勒千乘，翱翔顺风趋。白羽翩翻飞，一军惊且呼。扬鞭下高阙，长缨系单于。右行临月窟，左旋出日区。立功何足矜，猛气聊以舒。兹年忽将逝，我心怆以哀。日暮不遑食，空堂独徘徊。驾言出西城，中有池与台。清渠夹阡陌，寒露被蒿莱。慨念昔时人，零落安在哉。玄象无淹次，四序倏如摧。自非藉荣名，一日等尘埃。朝出上东门，迢递望三川。修涂未能半，险阻屡迁延。征马立踟躇，徒旅念归旋。捷径不肯入，安用直如弦。㷀㷀罹苦辛，失路谁当怜。昔闻黄灵乐，乃在洞庭傍。一奏鱼愁入，再奏鸟悲翔。大声岂不妙，细物焉能当。独有双玄鹤，延颈遥相望。嘉谷败荼蓼，良巢毁茅鸱。路傍张四罗，戢羽落卑枝。卑枝亦已足，尚须保其危。捷捷少年子，挟弹来追随。俯仰偕俦侣，言笑盛容仪。当面施柔谦，中心怀崄巇。诗人亦有言，正直神所依。祸福有固然，反侧焉能稀。嗟尔众多士，兹理不可违。昔余少年日，浮湛声色场。追逐公孙子，驰骛狭邪旁。一醉累旬朔，一出历四疆。欢乐未及竟，憔悴使心伤。晚读列仙传，始学却老方。万事不足竞，二物焉难当。十年烧丹液，效状亦茫茫。更希游玄漠，得失两俱忘。守道遗荣利，趋物丧其真。诎伸难并观，高尚良可伦。不见玄庐子，精神已无存。煌煌口中珠，含此谁为珍。富贵焉足求，甘我贱与贫。凉风起中林，槁叶落如扫。徘徊此何时，岁暮一何早。吾生随物化，安得不枯槁。惆怅终日夕，延颈望云岛。荣名非所慕，神明可长保。手把三皇文，五岳访芝草。朝游东海上，亲见安期生。袖携麻姑书，揖予上天行。忽忽从之去，一举陵太清。白榆何历历，桂树亦青青。朱爵七十二，鼓翼相和鸣。玉女顾我笑，执手戏紫庭。万岁同娱乐，天地长齐并。朝逢远游子，车马一何闲。问君安所之，道路方独难。人情恶特立，世态好缠绵。一身欲谁从，多门易生怨。行行保子驱，岁暮当来旋。啾啾田野雀，徘徊丘中阿。上飞有鹰鹯，下飞有网罗。人生诚未易，祸福岂在他。誉者日已少，恶者日已多。感彼恭士言，悔恨将如何。
效阮公咏怀·其一
作者：薛蕙
朝代：明

翔鶤赴长飙，翩翩戾高冥。举翮覆白日，伏颈云间鸣。顾谢野田雀，僶俛营此生。与子各殊涂，无用相讥评。
效阮公咏怀·其七
作者：薛蕙
朝代：明

生平保至贵，变化去须臾。登遐上飘飖，举步临九衢。阊阖正昼启，陟降太微居。曜灵辟重光，长风厉六虚。雌蜺左右翔，云盖翼前驱。回车层城野，总辔昆崙墟。群圣为我族，五岳为我庐。岂与乡闾子，握手少踌躇。
效阮公咏怀·其三
作者：薛蕙
朝代：明

存亡岂殊趣，往复固恒理。人生无延期，百岁有成毁。即事且难预，荣名竟焉恃。感此愁我肠，叹息未能已。仰悟牛山对，惭恨自今始。
效阮公咏怀·其三十
作者：薛蕙
朝代：明

啾啾田野雀，徘徊丘中阿。上飞有鹰鹯，下飞有网罗。人生诚未易，祸福岂在他。誉者日已少，恶者日已多。感彼恭士言，悔恨将如何。
效阮公咏怀·其九
作者：薛蕙
朝代：明

才美未足喜，技恶未足叹。左右无亲交，雌雄安可言。不见庞眉尉，三世不徙官。虽有韩长孺，百金赂武安。功名复如何，巧宦良为贤。
效阮公咏怀·其二
作者：薛蕙
朝代：明

有已苦拘阂，无生惧飘沦。忧乐多所惑，违取丧其真。？周久已徂，此辩将何陈。
效阮公咏怀·其二
作者：薛蕙
朝代：明
体裁：古风

有已苦拘阂，无生惧飘沦。忧乐多所惑，违取丧其真。�周久已徂，此辩将何陈。
效阮公咏怀·其二十
作者：薛蕙
朝代：明

穷漠万馀里，海水周四隅。中原勒千乘，翱翔顺风趋。白羽翩翻飞，一军惊且呼。扬鞭下高阙，长缨系单于。右行临月窟，左旋出日区。立功何足矜，猛气聊以舒。
效阮公咏怀·其二十一
作者：薛蕙
朝代：明

兹年忽将逝，我心怆以哀。日暮不遑食，空堂独徘徊。驾言出西城，中有池与台。清渠夹阡陌，寒露被蒿莱。慨念昔时人，零落安在哉。玄象无淹次，四序倏如摧。自非藉荣名，一日等尘埃。
效阮公咏怀·其二十七
作者：薛蕙
朝代：明

凉风起中林，槁叶落如扫。徘徊此何时，岁暮一何早。吾生随物化，安得不枯槁。惆怅终日夕，延颈望云岛。荣名非所慕，神明可长保。手把三皇文，五岳访芝草。
效阮公咏怀·其二十三
作者：薛蕙
朝代：明

昔闻黄灵乐，乃在洞庭傍。一奏鱼愁入，再奏鸟悲翔。大声岂不妙，细物焉能当。独有双玄鹤，延颈遥相望。
效阮公咏怀·其二十九
作者：薛蕙
朝代：明

朝逢远游子，车马一何闲。问君安所之，道路方独难。人情恶特立，世态好缠绵。一身欲谁从，多门易生怨。行行保子驱，岁暮当来旋。
效阮公咏怀·其二十二
作者：薛蕙
朝代：明

朝出上东门，迢递望三川。修涂未能半，险阻屡迁延。征马立踟躇，徒旅念归旋。捷径不肯入，安用直如弦。㷀㷀罹苦辛，失路谁当怜。
效阮公咏怀·其二十五
作者：薛蕙
朝代：明

昔余少年日，浮湛声色场。追逐公孙子，驰骛狭邪旁。一醉累旬朔，一出历四疆。欢乐未及竟，憔悴使心伤。晚读列仙传，始学却老方。万事不足竞，二物焉难当。十年烧丹液，效状亦茫茫。更希游玄漠，得失两俱忘。
效阮公咏怀·其二十八
作者：薛蕙
朝代：明

朝游东海上，亲见安期生。袖携麻姑书，揖予上天行。忽忽从之去，一举陵太清。白榆何历历，桂树亦青青。朱爵七十二，鼓翼相和鸣。玉女顾我笑，执手戏紫庭。万岁同娱乐，天地长齐并。
效阮公咏怀·其二十六
作者：薛蕙
朝代：明

守道遗荣利，趋物丧其真。诎伸难并观，高尚良可伦。不见玄庐子，精神已无存。煌煌口中珠，含此谁为珍。富贵焉足求，甘我贱与贫。
效阮公咏怀·其二十四
作者：薛蕙
朝代：明

嘉谷败荼蓼，良巢毁茅鸱。路傍张四罗，戢羽落卑枝。卑枝亦已足，尚须保其危。捷捷少年子，挟弹来追随。俯仰偕俦侣，言笑盛容仪。当面施柔谦，中心怀崄巇。诗人亦有言，正直神所依。祸福有固然，反侧焉能稀。嗟尔众多士，兹理不可违。
效阮公咏怀·其五
作者：薛蕙
朝代：明

群狙竞芋栗，喜怒随转移。飞飞海上鸥，矰缴不可施。张仪谢苏君，赵令说李斯。小义鲜能终，邪径固多岐。利害异目前，亲雠在一时。他人各有心，媮乐且相欺。侥倖昧全图，此计良可嗤。
效阮公咏怀·其八
作者：薛蕙
朝代：明

朝登古台上，遥望大河阴。朱明来自南，隆暑倏已临。丹霞曜阳景，渥露沾玄林。炎风振曾柯，鸣蝉响哀音。四时代终始，变化递相寻。盛长固殊昔，迟暮方在今。感物切悲情，忾叹伤我心。
效阮公咏怀·其六
作者：薛蕙
朝代：明

飘风振玄幕，若木零朱华。六龙匿西山，濛汜扬其波。翩翩市中子，于心太回邪。不见憔悴色，但闻慷慨歌。卑危诚未远，祸乱岂在多。人人恤其私，安能尚顾他。已矣勿重陈，嗟予可奈何。
效阮公咏怀·其十
作者：薛蕙
朝代：明

生才良不幸，处世诚独难。扬娥兴妒阶，怀璧贾罪端。灵均既见放，韩非亦自残。奉身失所从，慷慨使我叹。
效阮公咏怀·其十一
作者：薛蕙
朝代：明

北冥有异物，神变何峥嵘。上为千里鶤，下为万亩鲸。俶傥自足赖，升降非已荣。羞彼雉爵化，龊龊忝我形。
效阮公咏怀·其十七
作者：薛蕙
朝代：明

蟾蝫宿南箕，阴魄沦东溟。乘风避其灾，首旦集鲁城。神飙鼓洪涛，雷电正纵横。大鱼裂地底，昆崙势如倾。西山有精卫，举翼方远征。志意岂不伟，惜哉焉所成。
效阮公咏怀·其十三
作者：薛蕙
朝代：明

昔有中黄伯，立慬一何劳。右手搏雕虎，左接太行猱。岂如东海翁，嗜酒佩赤刀。粤祝终不验，侧身焉所逃。
效阮公咏怀·其十九
作者：薛蕙
朝代：明

生理一何殊，巨细各有当。寿陵入邯郸，匍匐大道傍。西河惑交战，中山忌重伤。揆力非所任，矫枉失其常。如何纷华子，生平厌膏梁。閒居羡幽深，临岐久徜徉。贫贱诚不易，鸩毒安可忘。行矣反故涂，贻尔以斯章。
效阮公咏怀·其十二
作者：薛蕙
朝代：明

旷望三河侧，轻车并华辀。壮盛值今辰，志欲一来游。路傍缤纷子，驰骛各有俦。腹内怀辛螫，侧目起相雠。晏婴畏仲尼，惠施忌庄周。疑似不可居，俯仰生菑尤。感彼行露章，独处安所求。
效阮公咏怀·其十五
作者：薛蕙
朝代：明

天上何所有，上有九重台。日月辟房牖，河汉界两阶。白虎夹路隅，青龙啾啾啼。五岳当束脯，四海充一杯。衣裳被云气，左右结双蜺。彗星垂为带，北斗束为觿。举足历颢苍，往往不复迷。朝集扶桑东，夕降若木西。
效阮公咏怀·其十八
作者：薛蕙
朝代：明

龙伯有大人，轻出越故疆。东上五山巅，学钓尾闾傍。六鳌曳独茧，员峤沉北荒。天汉断西流，海水自飞扬。列仙涕滂沱，帝侧巧中伤。手中握朽骨，魁垒不得长。
效阮公咏怀·其十六
作者：薛蕙
朝代：明

人生非殊分，天命自有涯。置此傥来者，安用矜且夸。蚩蚩当路子，欣欣一何多。玄冕结长缨，丹组垂纤罗。采曜连金玺，文绣杂鸣和。顺风激清尘，向日扬芬华。意气肯少假，颜色每相加。不见蜉蝣羽，日夕叹咨嗟。
效阮公咏怀·其十四
作者：薛蕙
朝代：明

蜎蜎桑中蠹，戢戢托尔躯。下枝噏沉液，上条咀槁肤。饮食亦已遂，不念彼树枯。树枯竟何如，憔悴在须臾。飘飖云间龙，卑高一何殊。变化成霖泽，千载长相俱。
效阮公咏怀·其四
作者：薛蕙
朝代：明

万物岂不众，而予独吾生。吾生不暇治，安用求其赢。执籍虽利重，刎喉非祸轻。知哉屠羊子，反市避三旌。主父厌摈斥，自谓甘倒行。生幸五鼎食，死仍五鼎烹。
文徵仲画老子见赠旧寄观音像并此奉谢
作者：薛蕙
朝代：明

本家楚濑乡，远师周柱史。流沙竟长往，谷神应不死。真源古县近西原，祠宇荒凉旧宅存。不见犹龙写生色，秪同摸象解空言。衡山先生今顾陆，赠我真人真一幅。天机渊默藏根柢，日角分明辨眉目。先生高士非画师，一纸千金难易之。四方求者苦不得，我未往求先见遗。往年曾寄圆通像，髣髴白衣来海上。今者挥毫图伯阳，恍惚青牛归故乡。老夫家居贫转剧，偶然富与公侯敌。箪瓢匮乏无斗储，箧椟缄縢有双璧。平生嗜好释与仙，幸遭同病还相怜。已将彩绘作佛事，更拟形似传灵筌。学通二氏我何有，画备六法谁能先。不惭俚调酬妙品，往来聊结三生缘。
文徵仲蔡九逵初至都下会饮兴隆寺王直夫馆中分韵得凉字
作者：薛蕙
朝代：明

把烛寻山径，开樽扫石堂。风流初邂逅，露坐转清凉。竹树寒云色，花林宿雨香。高谈真绝倒，无暇问津梁。
斋夕
作者：薛蕙
朝代：明

观书每成倦，徙倚凭斋阁。烟景翳山池，春阴敛花萼。衰侵迫惆怅，节变乖行乐。不有恬然想，何因堪寂寞。
新春赏梅花作
作者：薛蕙
朝代：明

落梅树下携酒卮，便与东风预作期。从今日日觅花饮，直到荼蘼开尽时。
新馆
作者：薛蕙
朝代：明

别墅栖迟处，高斋登眺初。故渠临圃近，新竹绕庭疏。素心已澹泊，绝学转空虚。非关选幽胜，偶此寄吾庐。
日出东南隅行
作者：薛蕙
朝代：明

日出东海隅，西入昆崙墟。六龙踊跃驾日车，往来万里裁须臾。人生寄一世，逆旅难久居。羲和何不仁，蹙迫更相驱。颜回短折果何辜，老彭竟化千金躯。苍天梦梦白日闇，居然不辨贤与愚。吾将命后羿，仰射三足乌。僬侥弋鸿鹄，作计良已疏。鲁阳挥戈等儿戏，夸父奔走空区区。西方调御之丈夫，教我脩道归虚无。虚无国中无寿夭，一任羲和变昏晓。
日暮
作者：薛蕙
朝代：明

日暮坐东轩，直望西山曲。白云蔼蔼至，雨我窗前竹。兹晨惮隆暑，披衣废朝沐。徙倚乘夕凉，清风散炎燠。大象干流行，变化一何速。日新谅无取，年长秪多辱。古人善补过，嗟尔当自勖。
早春
作者：薛蕙
朝代：明

树梢红润水波明，新鸟啼多百啭声。从此小园增物色，杖藜日日看春生。
早春
作者：薛蕙
朝代：明

白发常多感，青春亦不平。落梅饶惨澹，新柳太鲜明。
早春南园作
作者：薛蕙
朝代：明

眼看花鸟繁华日，心醉烟霞锢疾人。月下啼乌长达曙，雨中垂柳不胜春。应门僮仆能延客，旁舍渔樵竞卜邻。莫羡夔龙扶圣代，总输巢许得天真。
早秋
作者：薛蕙
朝代：明

为爱新秋至，朝来步水滨。微风犹未起，凉意满青蘋。
昊天赠崔子
作者：薛蕙
朝代：明
体裁：四言诗

昊天单威，亦孔之棘。�莫有戾，不宁我国。我国斯瘼，我民用卒。如何昊天，云不我恤。（一章）国之方将，尚曰靡卜。国之既痗，伊何能谷。昊天降讻，弗遂弗畜。哀今之人，胡俾夭㭬。（二章）有萚者木，维其频矣。民之劬劳，不遑辰矣。戎作在圉，内有寇奸。王事弘多，宁有其殚。（三章）国既大废，君子于解。三事朋友，莫之能诲。卿士大夫，曰予弗逮。昊天鞠怒，则莫肯悔。（四章）忧心孔疚，念及我友。彼人有言，我孔之耻。曰予维服，忧我父母。舍是弗思，忧我天子。（五章）曰彼在位，曾不可耽。如贾弗售，载反其琛。懿尔君子，亦徂于南。送子出宿，悠悠我心。（六章）昔我迈矣，朋友相予。既愆于卒，我心如沮。匪往匪来，云我靡处。之子于行，忧心孔瘉。（七章）瞻卬昊天，则莫敢迩。既夷既届，则不我咎。君子于行，尚顾其后。大命不忒，爰其有止。（八章）
春夜过时济饮
作者：薛蕙
朝代：明

露净开樽处，天青岸帻时。素云将月上，香雾任风吹。为乐常苦晏，含情复待谁。径须成一醉，莫遣酒行迟。
春日宴南园
作者：薛蕙
朝代：明

谢公携妓踏春晖，撩乱桃花落舞衣。池边偶学流觞饮，月下真成倒载归。
春日宴集
作者：薛蕙
朝代：明

连骑游南浦，方舟泛绿波。日华云际薄，春色水边多。兰渚容樽俎，花林映绮罗。韨除期亦逼，奈此宿酲何。
春日漫兴十二首
作者：薛蕙
朝代：明

昨夜雨声喧菌阁，今朝花影照柴扉。正欲相邀社中客，酒家不肯当春衣。草芽半吐参差碧，花蕊初开浅淡红。安得黄金高北斗，尽输青帝买东风。二月黄鹂满树飞，歌喉宛啭世间稀。谢公虽有东山妓，不及侬家金缕衣。梁间燕子甚微眇，岁岁来过旧主人。不似翟公门下客，交情浅薄最堪嗔。早岁脩辞拟草玄，中年探赜强知天。尔来懒慢太无似，只有楞伽堆案前。屈指行年垂半百，拘检还如少小时。可怜龊龊窭人子，争似堂堂豪侠儿。散才犹足拟仙才，懊恼青春白发催。空对玉壶连月醉，漫拈綵笔记花开。劳劳各为百年身，草草旋成一聚尘。借问煎熬催白首，何如潦倒醉青春。东园红梅馀几何，西园绯桃开又多。春光相挠不相置，醉杀花前金叵罗。小桥映带小池塘，垂柳垂杨凡几行。莺莺燕燕最相称，雨雨风风总不妨。魏紫姚黄何似春，玉环飞燕定前身。谪仙解赋清平调，不道宫中妒杀人。柳绕柴门竹绕轩，花能含笑鸟能言。何人文似卿云辈，试为抽毫赋小园。
春日漫兴十二首·其一
作者：薛蕙
朝代：明

昨夜雨声喧菌阁，今朝花影照柴扉。正欲相邀社中客，酒家不肯当春衣。
春日漫兴十二首·其七
作者：薛蕙
朝代：明

散才犹足拟仙才，懊恼青春白发催。空对玉壶连月醉，漫拈綵笔记花开。
春日漫兴十二首·其三
作者：薛蕙
朝代：明

二月黄鹂满树飞，歌喉宛啭世间稀。谢公虽有东山妓，不及侬家金缕衣。
春日漫兴十二首·其九
作者：薛蕙
朝代：明

东园红梅馀几何，西园绯桃开又多。春光相挠不相置，醉杀花前金叵罗。
春日漫兴十二首·其二
作者：薛蕙
朝代：明

草芽半吐参差碧，花蕊初开浅淡红。安得黄金高北斗，尽输青帝买东风。
春日漫兴十二首·其五
作者：薛蕙
朝代：明

早岁脩辞拟草玄，中年探赜强知天。尔来懒慢太无似，只有楞伽堆案前。
春日漫兴十二首·其八
作者：薛蕙
朝代：明

劳劳各为百年身，草草旋成一聚尘。借问煎熬催白首，何如潦倒醉青春。
春日漫兴十二首·其六
作者：薛蕙
朝代：明

屈指行年垂半百，拘检还如少小时。可怜龊龊窭人子，争似堂堂豪侠儿。
春日漫兴十二首·其十
作者：薛蕙
朝代：明

小桥映带小池塘，垂柳垂杨凡几行。莺莺燕燕最相称，雨雨风风总不妨。
春日漫兴十二首·其十一
作者：薛蕙
朝代：明

魏紫姚黄何似春，玉环飞燕定前身。谪仙解赋清平调，不道宫中妒杀人。
春日漫兴十二首·其十二
作者：薛蕙
朝代：明

柳绕柴门竹绕轩，花能含笑鸟能言。何人文似卿云辈，试为抽毫赋小园。
春日漫兴十二首·其四
作者：薛蕙
朝代：明

梁间燕子甚微眇，岁岁来过旧主人。不似翟公门下客，交情浅薄最堪嗔。
春日禁中即事
作者：薛蕙
朝代：明

驰道春归入建章，九重花卉动年芳。浮云细细生城阙，晴雪霏霏湿苑墙。内殿徐停红羽仗，御屏高闭紫金床。日长退食天门里，惭愧中朝鸳鹭行。
春日禁中遇雪
作者：薛蕙
朝代：明

紫禁春朝雪，花飞彩仗新。雾交随雉尾，风引避龙鳞。掌湿金人立，窗寒玉女颦。翠华沾洒处，遥忆属车尘。
春日郊居
作者：薛蕙
朝代：明

竹里柴门尽日开，半园芳草半青苔。恨无名酒山翁醉，畏有高轩俗客来。
春暮
作者：薛蕙
朝代：明

祗愁春暮减春光，谁道春光未渠央。芍药如云仍著色，荼蘼似雪更生香。
春江花月夜
作者：薛蕙
朝代：明

春江歌绿水，綵鹢戏金沙。玉钗初映月，绣带乍藏花。窈窕皆相似，无如张丽华。
春游曲
作者：薛蕙
朝代：明

春来春骤好，春游须及早。招邀南国姝，追逐东郊道。合尊围绮树，调弦藉芳草。人生非取乐，空令少年老。
春阴
作者：薛蕙
朝代：明

春阴日日春晴少，料得春晴春已归。竹里雄鸠嗔独语，池边乳燕喜群飞。炊烟冷落侵寒食，檐溜飘萧上裌衣。寂寂小轩宾客散，祗馀禅榻不相违。
春雪怀孟望之
作者：薛蕙
朝代：明

朝来酒畔看春雪，忽忆故人春雪诗。袅雾含风不忍见，吟诗对酒益相思。山川冀北非吾土，桃李江南异昔时。此日悲君已迟暮，他乡愁见更支离。
昭王台
作者：薛蕙
朝代：明

燕昭无故国，蓟野有空台。寂寞黄金气，凄凉沧海隈。腐儒终报主，乱世始怜才。回首征涂上，年年此地来。
晋七贤图像诗
作者：薛蕙
朝代：明

在昔有晋，多士间出。发挥上德，弥纶道术。遐踪齐骛，高轨竞轶。竹林之徒，厥维入室。阮公矫志，贵利弗就。流连沉湎，却彼婚媾。英材俶傥，殆乃天授。大人有传，跨腾宇宙。峨峨中散，龙章凤姿。彷徨丘泽，咀嚼云芝。神交隐沦，精感灵祗。解形东市，人靡能窥。邈矣参军，神栖亡愕。瞬息万代，跬步六漠。蔑盼贵介，眈彼三爵。裈中之谭，实维善谑。仲容秀发，颉颃叔父。神闇均律，妙洞击拊。郭奕心醉，荀勖妒嫭。始平之出，何其舛迕。向子清悟，庄惠同科。析辩神纬，扬此玄波。佐锻柳下，灌园岩阿。徘徊鸣笛，恻怆如何。巨源简静，夙怀高举。逡巡待价，仪刑朝序。拔材铨选，画议军旅。至道在躬，是曰馀绪。浚冲朗鉴，神量玄远。时哉多辟，降志舒卷。并美张裴，附交嵇阮。酒垆结恸，微情缱绻。川则珠辉，山维玉绚。猗嗟七子，亶时之彦。中行虽忒，聿恊狂狷。丹青式缋，精爽如见。
晓出东田遂游溪上
作者：薛蕙
朝代：明

鸟鸣曙色至，云收春气鲜。寐觉启南扉，顾步出东田。遇赏乍淹留，乘景更夤缘。折芳顺蘅薄，涉水弄珠泉。感来忧已忘，神往乐俱捐。窅默任真游，荡瀁契灵筌。何待昆邱上，腾化始为贤。
晓坐斋内
作者：薛蕙
朝代：明

近曙早莺喧，乍暖游丝密。稍稍竹待风，纷纷花就日。临堂点芳翰，披衣玩仙帙。赖此自多娱，暂缓幽忧疾。
晓寒
作者：薛蕙
朝代：明

洞门风急薜萝斜，满院疏桐洗露华。一榻晓寒难稳卧，道人赖是服朝霞。
晚出斋中
作者：薛蕙
朝代：明

园中明晦异，日晏气候齐。馀光杳西倾，圆景回东跻。丛木夹空厢，凉飙扇幽闺。梢梢阴箨翻，翩翩夜禽啼。美人间遨游，即景自招携。褰裳出北户，杖策伫南阶。俯察双渠涌，仰视三星低。真赏恒在近，至鉴故不迷。神往迹难留，志存理无暌。寄言山林客，安用登云梯。
晚坐有怀
作者：薛蕙
朝代：明

落日照帘栊，寒城烟雾中。衔杯对衰菊，流目送归鸿。未觉赏心废，但惊亲友空。遥遥此时恨，万里托秋风。
晚憩玉泉寺
作者：薛蕙
朝代：明

看山兴不辍，落日有馀情。稍憩中林宿，犹攀绝顶行。风泉晚逾响，松雪夜微明。长啸云岑上，飘萧白露生。
晚春
作者：薛蕙
朝代：明

日长莺语歇，中酒眠高阁。庭院寂无人，春风扫红萼。
晚步
作者：薛蕙
朝代：明

落日满平芜，风烟似画图。空林助鸣鹤，远浦失归凫。白帻狂犹岸，青藜倦自扶。歘思酬物色，佳句未应无。
晚游墟中
作者：薛蕙
朝代：明

独行墟里路，归来秋景夕。雁落清川永，鹤唳荒林寂。超遥迹乍远，优游意弥适。寄言簪组士，扰扰真堪惜。
晚起
作者：薛蕙
朝代：明

花上露乍晞，林端霞已照。幽人倚户起，春禽迎日叫。昔苦束带疲，今知散发妙。方同嵇公懒，岂顾管生诮。
晚过仰之置酒
作者：薛蕙
朝代：明

燕京久为客，秋日正思家。不忍听鸿雁，相寻醉菊花。空庭馀木叶，短褐满风沙。同病今如此，酣歌惜岁华。
晚过邻叟
作者：薛蕙
朝代：明

野外岁阴早，晚色正霏微。石兰向风靡，海鹤犯霜飞。投策暂云憩，采苓方未归。幽人已相候，隔水启荆扉。
晦日夜集
作者：薛蕙
朝代：明

晦日归休晚，良游惜后时。却判长夜饮，更赋早春诗。云雾窗中入，星河阁上垂。何须花与月，行乐始相宜。
晨起
作者：薛蕙
朝代：明

童子扫园径，山禽花外飞。青梧裛宿露，红槿丽晨晖。多病志意减，闲居宾客稀。今朝惜清景，偶此一沾衣。
暮春
作者：薛蕙
朝代：明

春光垂晚暮，天气转清和。迟日增花萼，微风罢水波。抛书常懒读，得酒即狂歌。看取星星发，今年又校多。
暮春园中作
作者：薛蕙
朝代：明

荒径入园墟，经旬旷游涉。林飘依槛絮，蔓引横阶叶。春阑意已倦，风晚花如怯。怃然阅徂景，弥使忧相接。
月夜坐忆
作者：薛蕙
朝代：明

明月三五时，流光千里外。虚馆风泠泠，寒墀霜霭霭。不见南楼客，徒忆西园盖。欢酒无盈觞，忧襟有馀带。沉吟静夜思，缅邈佳人会。
月夜望雪
作者：薛蕙
朝代：明

朝看云际雪，夜坐月中楼。宛似青天上，俯观银汉流。犹怜目未尽，好为上帘钩。
望湖亭
作者：薛蕙
朝代：明

阴磴穿云上，天窗绮雾中。苍茫玉泉水，指点翠微东。坐石牵萝蔓，攀崖憩桂丛。何当避炎暑，几杖待秋风。
朝云曲
作者：薛蕙
朝代：明
体裁：乐府曲辞

流光动艳影徘徊。稍集楚馆临荆台。乍近复远望不来。望不来，魂偕逝。揽女衣，游云际。
木犀次万侍御韵
作者：薛蕙
朝代：明

木犀旧种开何晚，今岁初开拟细看。叶薄青瑶云弄影，花明金粟露生寒。妙香闻处遥支策，小朵簪时屡拭冠。独绕芳丛成百匝，西风忘却葛衣单。
杂体诗 其一 班婕妤
作者：薛蕙
朝代：明

团扇团如月，月色比光妍。此物岂云美，君子心所怜。炎暑充提携，清风何翩翩。但畏秋气至，微质遂见迁。欢爱始难毕，中路伤弃捐。
杂体诗 其七 张司空
作者：薛蕙
朝代：明

初月升帘栊，凉风吹绮疏。佳人阻晤语，永夕独踌躇。罗帱张虚宇，朱火照堂隅。乐阂欢不足，悲兴哀有馀。寤寐思淑俪，拊衿叹离居。
杂体诗 其三 陈思王
作者：薛蕙
朝代：明

西京兴乱阶，四海罹艰厄。皇佐奋神武，股肱效群画。英贤尽同朝，夙愿今始获。并坐接华裀，联步陵飞阁。中馈荐甘旨，金罍汎清酌。眷言申情昵，终宴展戏谑。君子肃令仪，俯仰存谦约。明信良可希，骄盈义所薄。各享百岁期，鉴此平生诺。
杂体诗 其九 陆平原
作者：薛蕙
朝代：明

发轸指修涂，顿辔临广川。居人并集送，游子私自怜。故乡日已远，亲爱坐相捐。携手一何促，分袂难久延。绝景不可寻，遗音邈以绵。忧来鲜再逝，欢往岂重旋。靡靡永徂迈，冉冉薄暮年。凉风起平陆，积雪被长壖。幽谷生曾阴，高岭结飞泉。寒鸟无宿栖，猛兽行不前。惆怅感平生，怨此世网牵。怀归殊未遂，忾愤何由宣。
杂体诗 其二 魏文帝
作者：薛蕙
朝代：明

命驾游西园，回辇高台傍。鸣笳引鲜飙，羽盖随风翔。灵泉依石渠，绿波注金塘。芙蓉吐朱华，翠树自成行。飞禽映水曲，潜鳞踊鱼防。零露停丰草，良夕殊未央。白云含绮霄，朗月垂素光。仰看天汉上，中心何慨慷。人生非洪乔，寿命安得长。恣意百年内，欢乐莫相忘。
杂体诗 其五 王侍中
作者：薛蕙
朝代：明

出车邺城外，驾言指南乡。我君整六师，赫怒征东方。千艘溯淮浦，武骑发河阳。岂不怀归思，王事不可忘。郁郁涉长途，触目多忧伤。葭菼盈深崖，榛棘蔽高冈。悲风振中野，阴云起回翔。羁鸟鸣我前，孤兽驰我傍。伊昔东山人，三年事戎行。捐私报公家，终以反故疆。勉哉同袍子，永言视斯章。
杂体诗 其八 潘黄门
作者：薛蕙
朝代：明
体裁：古风

登城涉层轩，遥见洪河隈。迅飙拂穷坂，阴湍涌幽崖。哀鸿唳空皋，征鹳翔高堤。长秀延苞蔓，乔干垂华蕤。跂予顾南路，目极眺京畿。清洛迥无津，崇芒郁崔嵬。改服就外役，夙夜守班司。具瞻惭民望，嘉命慊皇私。异彼伐檀人，徒蒙素餐讥。抚已良自悼，何以蔽前非。操刀无馀技，烹鲜有遗规。虽乏礼乐才，富庶聊可希。
杂体诗 其八 潘黄门
作者：薛蕙
朝代：明

登城涉层轩，遥见洪河隈。迅飙拂穷坂，阴湍涌幽崖。哀鸿唳空皋，征鹳翔高堤。长秀延苞蔓，乔干垂华？。跂予顾南路，目极眺京畿。清洛迥无津，崇芒郁崔嵬。改服就外役，夙夜守班司。具瞻惭民望，嘉命慊皇私。异彼伐檀人，徒蒙素餐讥。抚已良自悼，何以蔽前非。操刀无馀技，烹鲜有遗规。虽乏礼乐才，富庶聊可希。
杂体诗 其六 阮步兵
作者：薛蕙
朝代：明

驱马出中野，远游西山阿。升高望四海，恻怆将如何。昆崙不可见，六合垂网罗。悠悠存亡门，往来苦相加。愿随安期子，竦身入朝霞。应龙扶灵舆，倏忽经九遐。逍遥宇宙外，千岁复来过。
杂体诗 其十 左记室
作者：薛蕙
朝代：明

琁台丽白日，曾阁切天阶。朱门夹驰道，甲第列东西。峨峨衣冠士，济济照金闺。长啸霄汉间，归来寻旧溪。箕山为我友，首阳为我侪。洗耳千仞壑，采薇清云梯。
杂体诗 其十一 张黄门
作者：薛蕙
朝代：明

金商送寒节，火旻迎朝露。斐斐丹霞灭，翳翳玄云聚。密雨洒疏丛，轻飙摧劲树。荒楚满中宇，芳华不盈步。阴条岂再绿，阳叶已改素。独居淹时运，忧来将谁诉。微志安可期，伤哉年岁暮。
杂体诗 其十七 谢临川
作者：薛蕙
朝代：明

徂节淹登临，开岁促游玩。阴崖雪犹积，阳溪冰始泮。进帆憩绝壁，抗策陟穷岸。抚化虽未盈，即事已可玩。幽谷风华媚，晴峰云彩粲。寻异迹转缅，览胜景迭换。洲分岛参错，岩聚岫回乱。丹梯架悬梁，石室构层馆。初经洞穴底，乍出翠微半。羽人谢世运，灵景变昏旦。汗漫无冥筌，疏属有尘绊。放怀聊自慰，含情为谁叹。
杂体诗 其十三 芦郎中
作者：薛蕙
朝代：明

日夕历城闉，回策步林囿。北眺邯郸道，南瞻太行岫。幽泉激清澜，荒薄森长秀。旷野零飞藿，重岩响哀狖。徬徨含远志，眄睐展遐觏。燕赵负豪略，土风夙所究。廉颇守长平，秦人却西寇。李牧出雁门，北马避南狩。畴曩遘运会，匠者顾微陋。谬升朝右位，滥陪群彦后。质非荆山璞，雕饰良已厚。中区增震荡，边鄙多斥候。投迹依帷幄，短策非可售。仰恧昔贤轨，嘉惠自难副。斯言岂虚作，亮之惟朋旧。
杂体诗 其十九 谢法曹
作者：薛蕙
朝代：明

驾言理行舻，逝将越故林。出迈薄长浦，还望蔽高岑。怀归绝欢念，悼别多苦心。遥遥从此辞，悠悠存所钦。所钦不可攀，道涂亦云艰。绸缪居人思，悽怆客子颜。去留势并异，聚散情相关。倾侧我西路，偃仰尔东山。东山及仲春，愉悦对芳辰。倚岩听鸣嘤，俯涧睇游鳞。远寻协要妙，近探谢嚣尘。邈矣隐沦者，悲哉行旅人。行旅已经时，遂令忧若滋。凝滞风潮际，迟回雨雪期。系揽指曲汜，弭棹停空坻。寤寐孰与语，拊枕怨乖离。
杂体诗 其十二 刘太尉
作者：薛蕙
朝代：明

晋京涉厄运，神州困夷孽。乾栋隤炎燎，坤舆覆危辙。伊馀孱且弱，负荷忝朝列。愆衅既已沦，哀愤徒云结。惟昔仲山甫，佐宣补衮阙。范生反会稽，再举夫差灭。高帝还新丰，鸿门赖人杰。静言思数子，顾已伤薄劣。白日逝若飞，俯仰值暮节。良辰不可遇，我志将安设。大化信盈虚，昏明亦更迭。毕力济公室，引领企时哲。
杂体诗 其十五 谢仆射
作者：薛蕙
朝代：明

蟋蟀调易苦，蒹葭歌亦劳。伊人旷邂逅，良辰方郁陶。中情何由写，驾言出游遨。傍洲溯湍渚，登峦瞰山椒。白云冒丹巘，绿竹俯青皋。夕鸟相啁？，阴籁坐飘飖。佳期眇何许，伫立摘兰苕。蹉跎岁云除，咏言发长谣。
杂体诗 其十五 谢仆射
作者：薛蕙
朝代：明
体裁：古风

蟋蟀调易苦，蒹葭歌亦劳。伊人旷邂逅，良辰方郁陶。中情何由写，驾言出游遨。傍洲溯湍渚，登峦瞰山椒。白云冒丹巘，绿竹俯青皋。夕鸟相啁�，阴籁坐飘飖。佳期眇何许，伫立摘兰苕。蹉跎岁云除，咏言发长谣。
杂体诗 其十八 颜特进
作者：薛蕙
朝代：明

钧台书夏典，灵囿诵周篇。嘉会隆先祀，豫游及兹年。春方协时律，秘驾动星躔。平圃跻倒景，神皋径中天。赤羽匝曾峤，青翰鹜广川。华幢互幽蔼，藻帐竞高褰。首岁布皇泽，万象光且鲜。炙晷曜微霄，宿氛霁远山。瑞烟拂兰甸，祥飙汎芝廛。睿眷备终宴，宸惠普下筵。从迈咸世哲，赓歌尽朝贤。弱短困孤蹇，明淑惭众妍。敕躬方自勖，敷言非可宣。
杂体诗 其十六 陶徵君
作者：薛蕙
朝代：明

眷此南村居，自昔纾真想。一朝就仁里，惬我心所仰。故人尽比邻，时时共来往。浊醪既同持，清文亦俱赏。日入未能去，挈杖出林莽。荒径行当辟，新苗渐已长。多谢沮溺翁，千载良吾党。
杂体诗 其十四 郭弘农
作者：薛蕙
朝代：明

瑶溪临赤岸，曾潭扬素波。巨鳌冠蓬莱，玉堂映岩阿。中有羽衣客，陵冈拾若华。彷佛乘紫烟，缥缈吸翠霞。灵妃奏妙曲，六虬驾云车。西谒王母庐，东戏海童家。下视九垓内，蜉蝣良可嗟。
杂体诗 其四 刘文学
作者：薛蕙
朝代：明

步入西苑园，游戏芙蓉池。明月照绿水，神飙散文漪。层轩跨通川，雕槛承丹梯。众宾列长榻，不醉且无归。菡萏泛清波，华萼正参差。清歌随风转，宿鸟东西飞。公子兴藻思，濡翰相招携。小臣非吉甫，答赋安能希。
杂体诗·其二十
作者：薛蕙
朝代：明

乖离焉有常，佳侣若参商。谐合无定端，契阔殊未央。劳歌欲自慰，赠言非可将。寄款托微波，延伫惠来章。
杂体诗·班婕妤
作者：薛蕙
朝代：明

团扇团如月，月色比光妍。此物岂云美，君子心所怜。炎暑充提携，清风何翩翩。但畏秋气至，微质遂见迁。欢爱始难毕，中路伤弃捐。命驾游西园，回辇高台傍。鸣笳引鲜飙，羽盖随风翔。灵泉依石渠，绿波注金塘。芙蓉吐朱华，翠树自成行。飞禽映水曲，潜鳞踊鱼防。零露停丰草，良夕殊未央。白云含绮霄，朗月垂素光。仰看天汉上，中心何慨慷。人生非洪乔，寿命安得长。恣意百年内，欢乐莫相忘。西京兴乱阶，四海罹艰厄。皇佐奋神武，股肱效群画。英贤尽同朝，夙愿今始获。并坐接华裀，联步陵飞阁。中馈荐甘旨，金罍汎清酌。眷言申情昵，终宴展戏谑。君子肃令仪，俯仰存谦约。明信良可希，骄盈义所薄。各享百岁期，鉴此平生诺。步入西苑园，游戏芙蓉池。明月照绿水，神飙散文漪。层轩跨通川，雕槛承丹梯。众宾列长榻，不醉且无归。菡萏泛清波，华萼正参差。清歌随风转，宿鸟东西飞。公子兴藻思，濡翰相招携。小臣非吉甫，答赋安能希。出车邺城外，驾言指南乡。我君整六师，赫怒征东方。千艘溯淮浦，武骑发河阳。岂不怀归思，王事不可忘。郁郁涉长途，触目多忧伤。葭菼盈深崖，榛棘蔽高冈。悲风振中野，阴云起回翔。羁鸟鸣我前，孤兽驰我傍。伊昔东山人，三年事戎行。捐私报公家，终以反故疆。勉哉同袍子，永言视斯章。驱马出中野，远游西山阿。升高望四海，恻怆将如何。昆崙不可见，六合垂网罗。悠悠存亡门，往来苦相加。愿随安期子，竦身入朝霞。应龙扶灵舆，倏忽经九遐。逍遥宇宙外，千岁复来过。初月升帘栊，凉风吹绮疏。佳人阻晤语，永夕独踌躇。罗帱张虚宇，朱火照堂隅。乐阂欢不足，悲兴哀有馀。寤寐思淑俪，拊衿叹离居。登城涉层轩，遥见洪河隈。迅飙拂穷坂，阴湍涌幽崖。哀鸿唳空皋，征鹳翔高堤。长秀延苞蔓，乔干垂华？。跂予顾南路，目极眺京畿。清洛迥无津，崇芒郁崔嵬。改服就外役，夙夜守班司。具瞻惭民望，嘉命慊皇私。异彼伐檀人，徒蒙素餐讥。抚已良自悼，何以蔽前非。操刀无馀技，烹鲜有遗规。虽乏礼乐才，富庶聊可希。发轸指修涂，顿辔临广川。居人并集送，游子私自怜。故乡日已远，亲爱坐相捐。携手一何促，分袂难久延。绝景不可寻，遗音邈以绵。忧来鲜再逝，欢往岂重旋。靡靡永徂迈，冉冉薄暮年。凉风起平陆，积雪被长壖。幽谷生曾阴，高岭结飞泉。寒鸟无宿栖，猛兽行不前。惆怅感平生，怨此世网牵。怀归殊未遂，忾愤何由宣。琁台丽白日，曾阁切天阶。朱门夹驰道，甲第列东西。峨峨衣冠士，济济照金闺。长啸霄汉间，归来寻旧溪。箕山为我友，首阳为我侪。洗耳千仞壑，采薇清云梯。金商送寒节，火旻迎朝露。斐斐丹霞灭，翳翳玄云聚。密雨洒疏丛，轻飙摧劲树。荒楚满中宇，芳华不盈步。阴条岂再绿，阳叶已改素。独居淹时运，忧来将谁诉。微志安可期，伤哉年岁暮。晋京涉厄运，神州困夷孽。乾栋隤炎燎，坤舆覆危辙。伊馀孱且弱，负荷忝朝列。愆衅既已沦，哀愤徒云结。惟昔仲山甫，佐宣补衮阙。范生反会稽，再举夫差灭。高帝还新丰，鸿门赖人杰。静言思数子，顾已伤薄劣。白日逝若飞，俯仰值暮节。良辰不可遇，我志将安设。大化信盈虚，昏明亦更迭。毕力济公室，引领企时哲。日夕历城闉，回策步林囿。北眺邯郸道，南瞻太行岫。幽泉激清澜，荒薄森长秀。旷野零飞藿，重岩响哀狖。徬徨含远志，眄睐展遐觏。燕赵负豪略，土风夙所究。廉颇守长平，秦人却西寇。李牧出雁门，北马避南狩。畴曩遘运会，匠者顾微陋。谬升朝右位，滥陪群彦后。质非荆山璞，雕饰良已厚。中区增震荡，边鄙多斥候。投迹依帷幄，短策非可售。仰恧昔贤轨，嘉惠自难副。斯言岂虚作，亮之惟朋旧。瑶溪临赤岸，曾潭扬素波。巨鳌冠蓬莱，玉堂映岩阿。中有羽衣客，陵冈拾若华。彷佛乘紫烟，缥缈吸翠霞。灵妃奏妙曲，六虬驾云车。西谒王母庐，东戏海童家。下视九垓内，蜉蝣良可嗟。蟋蟀调易苦，蒹葭歌亦劳。伊人旷邂逅，良辰方郁陶。中情何由写，驾言出游遨。傍洲溯湍渚，登峦瞰山椒。白云冒丹巘，绿竹俯青皋。夕鸟相啁？，阴籁坐飘飖。佳期眇何许，伫立摘兰苕。蹉跎岁云除，咏言发长谣。眷此南村居，自昔纾真想。一朝就仁里，惬我心所仰。故人尽比邻，时时共来往。浊醪既同持，清文亦俱赏。日入未能去，挈杖出林莽。荒径行当辟，新苗渐已长。多谢沮溺翁，千载良吾党。徂节淹登临，开岁促游玩。阴崖雪犹积，阳溪冰始泮。进帆憩绝壁，抗策陟穷岸。抚化虽未盈，即事已可玩。幽谷风华媚，晴峰云彩粲。寻异迹转缅，览胜景迭换。洲分岛参错，岩聚岫回乱。丹梯架悬梁，石室构层馆。初经洞穴底，乍出翠微半。羽人谢世运，灵景变昏旦。汗漫无冥筌，疏属有尘绊。放怀聊自慰，含情为谁叹。钧台书夏典，灵囿诵周篇。嘉会隆先祀，豫游及兹年。春方协时律，秘驾动星躔。平圃跻倒景，神皋径中天。赤羽匝曾峤，青翰鹜广川。华幢互幽蔼，藻帐竞高褰。首岁布皇泽，万象光且鲜。炙晷曜微霄，宿氛霁远山。瑞烟拂兰甸，祥飙汎芝廛。睿眷备终宴，宸惠普下筵。从迈咸世哲，赓歌尽朝贤。弱短困孤蹇，明淑惭众妍。敕躬方自勖，敷言非可宣。驾言理行舻，逝将越故林。出迈薄长浦，还望蔽高岑。怀归绝欢念，悼别多苦心。遥遥从此辞，悠悠存所钦。所钦不可攀，道涂亦云艰。绸缪居人思，悽怆客子颜。去留势并异，聚散情相关。倾侧我西路，偃仰尔东山。东山及仲春，愉悦对芳辰。倚岩听鸣嘤，俯涧睇游鳞。远寻协要妙，近探谢嚣尘。邈矣隐沦者，悲哉行旅人。行旅已经时，遂令忧若滋。凝滞风潮际，迟回雨雪期。系揽指曲汜，弭棹停空坻。寤寐孰与语，拊枕怨乖离。乖离焉有常，佳侣若参商。谐合无定端，契阔殊未央。劳歌欲自慰，赠言非可将。寄款托微波，延伫惠来章。
杂咏 其一 咏风
作者：薛蕙
朝代：明

蛾眉帘下出，春风花际来。云落鬓间发，蚁转手中杯。华梁尘乍动，罗帏影复开。试将巫山雨，吹向楚王台。
杂咏 其三 咏屏风
作者：薛蕙
朝代：明

屏风十二曲，罗列洞房隅。双环金屈膝，四角锦流苏。蛾眉行处隐，玉袖坐中扶。因歌留上客，翠盖少踟蹰。
杂咏 其二 咏烛
作者：薛蕙
朝代：明

客醉北堂上，花生夜户中。色乱歌梁月，影暗舞衣风。珠帘照不隔，罗幌映疑空。愿得陪长宴，相看曲未终。
杂咏 其五 咏萍
作者：薛蕙
朝代：明

参差如霰布，的铄似星出。鱼戏影初开，鸟散文犹密。幸因云雨会，且免风波失。无裨江海流，徒谢芳菲质。
杂咏 其六 咏兔丝
作者：薛蕙
朝代：明

根株不自立，枝蔓为谁饰。偶同杂组文，未比朱丝直。园客何由整，天女讵堪织。暂附松柏枝，终辞霜露色。
杂咏 其四 咏蒲
作者：薛蕙
朝代：明

昔闻咏塘上，今见玩池中。紫茸含细蕊，绿带舞轻丛。蜻蛉高下逐，翡翠往来通。徘徊桂兰渚，竟日与君同。
杂咏·咏风
作者：薛蕙
朝代：明

蛾眉帘下出，春风花际来。云落鬓间发，蚁转手中杯。华梁尘乍动，罗帏影复开。试将巫山雨，吹向楚王台。客醉北堂上，花生夜户中。色乱歌梁月，影暗舞衣风。珠帘照不隔，罗幌映疑空。愿得陪长宴，相看曲未终。屏风十二曲，罗列洞房隅。双环金屈膝，四角锦流苏。蛾眉行处隐，玉袖坐中扶。因歌留上客，翠盖少踟蹰。昔闻咏塘上，今见玩池中。紫茸含细蕊，绿带舞轻丛。蜻蛉高下逐，翡翠往来通。徘徊桂兰渚，竟日与君同。参差如霰布，的铄似星出。鱼戏影初开，鸟散文犹密。幸因云雨会，且免风波失。无裨江海流，徒谢芳菲质。根株不自立，枝蔓为谁饰。偶同杂组文，未比朱丝直。园客何由整，天女讵堪织。暂附松柏枝，终辞霜露色。
杂诗
作者：薛蕙
朝代：明

植草会成蔓，种木当为株。休咎岂虚生，景响不相踰。吕生钓奇货，苏子挟阴符。六国假相印，万户割名都。一朝计不售，仓卒蒙罪辜。狙诈适自困，倾巧定焉如。生时谅非荣，既没辱有馀。达人安贫贱，贵欲弭祸枢。富贵使心惑，嗜欲致行妨。宴安损性灵，美疢生膏肓。吾观古来士，高躅互相望。首路或暂同，中道更苍黄。班生嗣前烈，马融遁遐方。藉梁奄为累，附窦终自戕。通人识尚尔，咄咄可悲伤。小人难久要，君子贵其常。草木有贞心，岁晚盛芬芳。玉以采自斲，丹以泽自销。高才耀当时，荼毒竟相招。傅子感飞蛾，张公喻鹪鹩。思患岂不微，履险果焉逃。千金惮垂堂，胥靡易登高。愿随方外士，杖策归蓬蒿。神龙徙鱼笱，灵凤违兔罝。至性炳几先，忧患宁相加。在昔有明哲，引身蹈幽遐。岂无当世心，岐路多网罗。于陵励清操，接舆肆狂歌。寂寥以为侣，自然以为家。纷华非不荣，反覆将如何。伊昔学干禄，忝窃造中朝。时来岂自期，奋迹阶云霄。秉笔属西署，改服厕东曹。公卿竞推引，贤俊慕游遨。微满近倾覆，中心忧且劳。兴言命旋驾，偃息就林皋。浮沈各有宜，趣舍实相辽。谅非高门士，聊欲恣逍遥。
杂诗·其一
作者：薛蕙
朝代：明

植草会成蔓，种木当为株。休咎岂虚生，景响不相踰。吕生钓奇货，苏子挟阴符。六国假相印，万户割名都。一朝计不售，仓卒蒙罪辜。狙诈适自困，倾巧定焉如。生时谅非荣，既没辱有馀。达人安贫贱，贵欲弭祸枢。
杂诗·其三
作者：薛蕙
朝代：明

玉以采自斲，丹以泽自销。高才耀当时，荼毒竟相招。傅子感飞蛾，张公喻鹪鹩。思患岂不微，履险果焉逃。千金惮垂堂，胥靡易登高。愿随方外士，杖策归蓬蒿。
杂诗·其二
作者：薛蕙
朝代：明

富贵使心惑，嗜欲致行妨。宴安损性灵，美疢生膏肓。吾观古来士，高躅互相望。首路或暂同，中道更苍黄。班生嗣前烈，马融遁遐方。藉梁奄为累，附窦终自戕。通人识尚尔，咄咄可悲伤。小人难久要，君子贵其常。草木有贞心，岁晚盛芬芳。
杂诗·其五
作者：薛蕙
朝代：明

伊昔学干禄，忝窃造中朝。时来岂自期，奋迹阶云霄。秉笔属西署，改服厕东曹。公卿竞推引，贤俊慕游遨。微满近倾覆，中心忧且劳。兴言命旋驾，偃息就林皋。浮沈各有宜，趣舍实相辽。谅非高门士，聊欲恣逍遥。
杂诗·其四
作者：薛蕙
朝代：明

神龙徙鱼笱，灵凤违兔罝。至性炳几先，忧患宁相加。在昔有明哲，引身蹈幽遐。岂无当世心，岐路多网罗。于陵励清操，接舆肆狂歌。寂寥以为侣，自然以为家。纷华非不荣，反覆将如何。
李子中林懋易曹仲礼王稚钦夜过分韵得凉字
作者：薛蕙
朝代：明

拂簟移尊净客堂，朔云燕月满宫墙。建章露湿金茎冻，太液波侵玉树凉。海内风流今下榻，天涯疾病旧沾裳。攀欢自惜形容异，留赠空惭翰墨香。
李子西送佛头青花得自永宁王宫中盖牡丹之殊异者喜而赋诗且改名为萼绿华云
作者：薛蕙
朝代：明

故人真好事，为我致名花。书寄夷门道，春来帝子家。玉肌明素雪，翠袖影青霞。合避金仙号，更名萼绿华。
杏花
作者：薛蕙
朝代：明

东风作意辨年华，先酿轻红上杏花。杨柳初生燕初到，春光并属野人家。
村居
作者：薛蕙
朝代：明

寂寞村居僻，荒芜草径深。飞蓬来旷野，啄木响空林。薄暮聊凝望，清江正苦吟。此生甘落魄，自笑果何心。
林卧
作者：薛蕙
朝代：明

东南月出早，林卧不知莫。飘萧石陨箨，青荧松泫露。意惬已忘言，神游如有遇。空怀寄同好，此境莫能赋。
桂洲诗
作者：薛蕙
朝代：明

白云覆秋水，桂树在中洲。美人行笑歌，攀援以淹留。朅来游宛洛，岁暮增离忧。著书子当归，迟我舣扁舟。
梁园歌赠李川父
作者：薛蕙
朝代：明

君不见梁王富侈甲天子，国东筑园三百里。复道崛崎象河汉，曲池潺湲写海水。诏书益赐膏腴地，羽猎常从千万骑。爵马珍奇外域来，宾客游谈四方至。本期千秋乐未改，奄忽繁华不相待。金舆玉辇已零落，雁渚凫洲竟安在。君不见异时邹阳趋阙下，出入雍容擅文雅。宁知谗人一开口，束缚翻为狱吏骂。又不见汉廷不重马相如，谢病因上梁王书。浮沉颇与诸生伍，枉却当年赋子虚。梁园一旦生秋草，二公坎壈何足道。人间万事皆虚无，讵用区区恶怀抱。大梁李侯才绝妙，司马邹生尔同调。江海遥分刺史符，文章不待承明诏。相逢问讯今如何，命也岂免常蹉跎。南归又复不得意，赠子聊作梁园歌。
梅花
作者：薛蕙
朝代：明

岁晚山空不见人，鸟啼花落倍伤神。玉颜弃置冰霜里，让取群英竞好春。
梅花用东坡韵
作者：薛蕙
朝代：明

朔云冻压江南村，春风解返梅花魂。贞心习惯冰霜苦，正色不受尘沙昏。平生爱花同臭味，好事寄我栽郊园。最怜一树傲霜霰，远胜百卉凋凉温。谁将锦轴写疏影，恍如金粉迎朝暾。未邀皂盖宴野圃，已报画戟朝天门。嗟予多病但高卧，对此欲赋将何言。夜来雪罢郡斋冷，莫辞看画开清樽。
次韵苏允吉侍御台中四咏 其一 台鹤
作者：薛蕙
朝代：明

乌府新承宠，瑶台别故群。缓行帘外入，清唳枕边闻。藻翰经题品，高轩拟见分。苏耽真爱汝，何啻附青云。
次韵苏允吉侍御台中四咏 其三 瓶梅
作者：薛蕙
朝代：明

玉蕊怜倾国，金瓶为洗妆。凝脂何太白，沈水坐无香。脉脉含多思，纷纷妒众芳。遥闻东阁咏，髣髴对清扬。
次韵苏允吉侍御台中四咏 其二 园竹
作者：薛蕙
朝代：明

日到此君侧，都忘案牍劳。幽居怀濮上，归思满江皋。凤鸟春应至，琅玕绿渐高。徂徕旧宾客，诗酒定谁豪。
次韵苏允吉侍御台中四咏 其四 盆山
作者：薛蕙
朝代：明

后圃盆山丽，当轩画障横。虫穿嵌窦坼，雨渍古苔生。剩倚云根卧，难寻鸟道行。高文一引重，列岫可争衡。
次韵苏允吉侍御台中四咏·台鹤
作者：薛蕙
朝代：明

乌府新承宠，瑶台别故群。缓行帘外入，清唳枕边闻。藻翰经题品，高轩拟见分。苏耽真爱汝，何啻附青云。日到此君侧，都忘案牍劳。幽居怀濮上，归思满江皋。凤鸟春应至，琅玕绿渐高。徂徕旧宾客，诗酒定谁豪。玉蕊怜倾国，金瓶为洗妆。凝脂何太白，沈水坐无香。脉脉含多思，纷纷妒众芳。遥闻东阁咏，髣髴对清扬。后圃盆山丽，当轩画障横。虫穿嵌窦坼，雨渍古苔生。剩倚云根卧，难寻鸟道行。高文一引重，列岫可争衡。
次韵酬孔汝锡
作者：薛蕙
朝代：明

多君金马客，就我竹林间。对酒频移席，论文一解颜。词臣翻补外，野老合投闲。颍亳殊相近，诗筒约往还。
次韵酬徐远卿侍御三首
作者：薛蕙
朝代：明

世家传孺子，儒术迈杨云。远绍宣尼业，旁摹柱史文。蕴真安可测，摛藻已难群。欲报瑶华赠，春林尚未芬。使节还天路，幽栖阻涧云。神交承问讯，心折阻论文。蚤岁频求友，孤踪久离群。尚惭同臭味，空此袭馀芬。蚤为多学误，笔墨拟渊云。晚悟无言训，筌蹄废艺文。绝音难偶俗，良友不同群。叹息幽兰意，无人祗自芬。
次韵酬徐远卿侍御三首·其一
作者：薛蕙
朝代：明

世家传孺子，儒术迈杨云。远绍宣尼业，旁摹柱史文。蕴真安可测，摛藻已难群。欲报瑶华赠，春林尚未芬。
次韵酬徐远卿侍御三首·其三
作者：薛蕙
朝代：明

蚤为多学误，笔墨拟渊云。晚悟无言训，筌蹄废艺文。绝音难偶俗，良友不同群。叹息幽兰意，无人祗自芬。
次韵酬徐远卿侍御三首·其二
作者：薛蕙
朝代：明

使节还天路，幽栖阻涧云。神交承问讯，心折阻论文。蚤岁频求友，孤踪久离群。尚惭同臭味，空此袭馀芬。
次韵酬顾武祥
作者：薛蕙
朝代：明

一廛郭外田，五亩林间宅。追踪扬子云，希风谢安石。春墟杂沓红，秋径朦胧碧。优游不知老，留连转成癖。良朋兹见访，神交自畴昔。临流暂携手，藉兰仍布席。晤言尽冥契，赏心非外索。谁谓衡门下，亦枉金闺客。高士轻官簿，逸人贵仙籍。矫首问天路，与君同所适。
水亭二首
作者：薛蕙
朝代：明

路引水亭出，舟行沙岸回。使君携客至，歌伎逐人来。槛底鵁鶄舞，窗中菡萏开。风光莫相负，长日且衔杯。中流放轻舸，极望何青青。宛转遵兰渚，夤缘到水亭。帘栊围树石，阶砌列烟汀。缓坐留斟酌，长歌间醉醒。
水亭二首·其一
作者：薛蕙
朝代：明

路引水亭出，舟行沙岸回。使君携客至，歌伎逐人来。槛底鵁鶄舞，窗中菡萏开。风光莫相负，长日且衔杯。
水亭二首·其二
作者：薛蕙
朝代：明

中流放轻舸，极望何青青。宛转遵兰渚，夤缘到水亭。帘栊围树石，阶砌列烟汀。缓坐留斟酌，长歌间醉醒。
江中四咏送黄日思韵限本题同诸公作 其一 江霞
作者：薛蕙
朝代：明

春江变气候，孤屿发云霞。散影摇青草，流文漾碧沙。红泥迷燕子，丹洞失桃花。水宿淹晨暮，应怜谢永嘉。
江中四咏送黄日思韵限本题同诸公作 其三 江花
作者：薛蕙
朝代：明

百丈牵江路，行穿夹岸花。时怜一水曲，远爱数峰斜。林下见垂钓，溪边逢浣纱。武陵如在眼，髣像羽人家。
江中四咏送黄日思韵限本题同诸公作 其二 江云
作者：薛蕙
朝代：明

谢客弄春色，江皋生綵云。纷纷初散绮，叶叶渐成文。蔽日皆相映，流风乍不分。何因可持赠，欲以慰离群。
江中四咏送黄日思韵限本题同诸公作 其四 江猿
作者：薛蕙
朝代：明

舟行转江峡，处处响哀猿。极浦云方合，连山雨正昏。接条时自挂，饮水复相援。不待三声尽，先伤游子魂。
江中四咏送黄日思韵限本题同诸公作·江霞
作者：薛蕙
朝代：明

春江变气候，孤屿发云霞。散影摇青草，流文漾碧沙。红泥迷燕子，丹洞失桃花。水宿淹晨暮，应怜谢永嘉。谢客弄春色，江皋生綵云。纷纷初散绮，叶叶渐成文。蔽日皆相映，流风乍不分。何因可持赠，欲以慰离群。百丈牵江路，行穿夹岸花。时怜一水曲，远爱数峰斜。林下见垂钓，溪边逢浣纱。武陵如在眼，髣像羽人家。舟行转江峡，处处响哀猿。极浦云方合，连山雨正昏。接条时自挂，饮水复相援。不待三声尽，先伤游子魂。
江南曲
作者：薛蕙
朝代：明

江南光景殊无赖，水如碧玉山如黛。吴王旧苑芳草多，鸳鸯飞过斜阳外。船头醉岸乌纱巾，兴来遍看江南春。五湖倘遇范少伯，夺取当时倾国人。
河曲避暑
作者：薛蕙
朝代：明

水曲楼台多景地，坐中名胜列仙儒。茂林脩竹非人世，清簟疏帘似画图。素柰味甘宜冻醴，红蕖香酷掩熏垆。秪言习气浑消尽，依旧呻吟据槁梧。
泛溪
作者：薛蕙
朝代：明

避暑清溪曲，舟行路不穷。诗成孤屿上，酒尽夕阳中。绿竹含秋色，红蕖送晚风。归来就明月，移棹水云东。
泛舟
作者：薛蕙
朝代：明

别馆初停骑，横塘更泛舟。兰芳满南浦，翠羽覆春洲。落日明渔火，微风引棹讴。今朝泥行乐，那减习池游。水口移舟入，烟中载酒行。渚花藏笑语，沙鸟乱歌声。晚棹沿流急，春衣逐吹轻。江南采菱曲，回首重含情。
泛舟
作者：薛蕙
朝代：明

落叶积沙水，寒花带石丛。白鸥随病客，日日泛溪中。
泛舟·其一
作者：薛蕙
朝代：明

别馆初停骑，横塘更泛舟。兰芳满南浦，翠羽覆春洲。落日明渔火，微风引棹讴。今朝泥行乐，那减习池游。
泛舟·其二
作者：薛蕙
朝代：明

水口移舟入，烟中载酒行。渚花藏笑语，沙鸟乱歌声。晚棹沿流急，春衣逐吹轻。江南采菱曲，回首重含情。
泣玉行
作者：薛蕙
朝代：明

楚国献玉人，抱玉山中哭。不见赏千金，徒闻刖双足。一国之人皆若狂，玉为石兮石为玉。世俗是非虽反覆，砾石何荣玉何辱。被褐怀玉真丈夫，哀哀泣玉何为乎。
洛阳道
作者：薛蕙
朝代：明

凤阙正中天，龙池带洛川。层城三市列，复道两宫连。锦障藏歌伎，羊车戏少年。更逢嵇阮辈，长啸酒垆前。
海棠
作者：薛蕙
朝代：明

醉倚雕阑倒玉壶，贪看锦树色敷腴。根株海外何年至，风韵花中绝代无。西子浣纱低照影，文君酤酒正当垆。少陵才调难摹写，浪把燕脂污画图。
海棠画扇
作者：薛蕙
朝代：明

西蜀繁花树，春深乱蕊红。还怜彩扇上，宛似锦城中。影转团团月，香含细细风。江淹才力减，赋尔若为工。
清秋
作者：薛蕙
朝代：明

清秋散发倍逍遥，岁暮谁言不自聊。空服九华真饮露，静听万籁似闻韶。风流祗合专丘壑，名利端须远市朝。十载已无干禄梦，故人何事苦相招。
渡伊洛河
作者：薛蕙
朝代：明
体裁：古风

夕阳入东浦，白露满秋坂。孤鸿唫更悲，芳草色已晚。悠悠道路迫，杳杳嵩少远。寄与山中人，旦夕吾将返。
渡伊洛河
作者：薛蕙
朝代：明
体裁：古风

夕阳入东浦，白露满秋坂。孤鸿唫更悲，芳草色已晚。悠悠道路迫，杳杳嵩少远。寄语山中人，旦夕吾将返。
游仙
作者：薛蕙
朝代：明

灵洲无氛翳，石屿屯翠霞。遥望青冥中，郁郁真人家。真人出遨游，云车一何多。列坐玉台上，俛视瑶池波。素女弦清商，窈窕杂纤罗。神飙扇珠林，哀响自相和。欢来辍羽觞，同赋升天歌。重华邈不作，大道日以隐。凤鸟每高翔，麒麟摆羁引。志士悲时运，光迹若电泯。临渊漱珠水，栖山拾云菌。纵身天路上，谢彼世涂窘。乘化游无穷，万劫不复尽。远游访玄洲，西造昆崙城。长风万里至，吹我飘飖行。昆崙何峣峣，曲阿荫沧溟。碧树夹兰台，云房郁葱青。徙倚东厢隈，北上历羽庭。启匮发灵图，上有列仙名。久淹变化涂，今日乃长生。精卫填东海，㷀㷀累形躯。哲人匡宇宙，天命不可须。闻有山林士，弃世以自娱。愿言从之游，斋㓗练羽书。丹池可止渴，晨餐咀云珠。度纪谅非难，去去勿踌躇。三丘阻沧波，瑶木盖云崖。阴林陨珠实，白鹄连翩飞。仙者五六人，羡门与安期。晞发洞房阿，石室清逶迤。我行入名山，彷佛倏见之。陵风歘猋举，何时复来归。东南有青云，郁郁照瀛洲。岩隈列紫林，丹水络曾丘。峨峨三珠宫，远望似烟浮。山川属灵壤，光丽异神州。列真乘羽车，妖女并来游。苍龙扶玉轪，翼以双素虬。羲和不敢驱，朱光正淹留。徘徊离宫中，岁纪歘千周。天地有否塞，贤圣困无佐。潜龙应初九，鹤鸣畴与和。九州肆遐步，五岳恣高卧。远惭夸父死，近悼首阳饿。我生匪金石，大冶不能挫。神明历终古，三光莫予过。采药谒东海，芝石被神渚。借问此何乡，乃是真人所。青峰万馀仞，去天复几许。沄沄赤泉涌，亭亭白云举。凄风薄穹岫，鸾鹄整其羽。空山寂无人，含啸独延伫。短期不须臾，大暮有淹滞。眷然迫中抱，沦迹谢人世。案牒穷山海，消玉毕年岁。岱宗籍已绝，司命授灵契。形容日渐反，魂魄为我制。薪火递相传，舟壑不复逝。上仙有会期，解化升帝乡。消摇入云气，迅若轻翼翔。赤霄浮九隅，阊阖烁朱光。踟蹰步阁道，执籍朝紫房。驾言归下都，置酒宴玉堂。灵妃靡飙盖，列坐侍仙倡。丝竹间云和，络绎进羽觞。游行天汉上，欢乐殊未央。
游仙·其一
作者：薛蕙
朝代：明

灵洲无氛翳，石屿屯翠霞。遥望青冥中，郁郁真人家。真人出遨游，云车一何多。列坐玉台上，俛视瑶池波。素女弦清商，窈窕杂纤罗。神飙扇珠林，哀响自相和。欢来辍羽觞，同赋升天歌。
游仙·其七
作者：薛蕙
朝代：明

天地有否塞，贤圣困无佐。潜龙应初九，鹤鸣畴与和。九州肆遐步，五岳恣高卧。远惭夸父死，近悼首阳饿。我生匪金石，大冶不能挫。神明历终古，三光莫予过。
游仙·其三
作者：薛蕙
朝代：明

远游访玄洲，西造昆崙城。长风万里至，吹我飘飖行。昆崙何峣峣，曲阿荫沧溟。碧树夹兰台，云房郁葱青。徙倚东厢隈，北上历羽庭。启匮发灵图，上有列仙名。久淹变化涂，今日乃长生。
游仙·其九
作者：薛蕙
朝代：明

短期不须臾，大暮有淹滞。眷然迫中抱，沦迹谢人世。案牒穷山海，消玉毕年岁。岱宗籍已绝，司命授灵契。形容日渐反，魂魄为我制。薪火递相传，舟壑不复逝。
游仙·其二
作者：薛蕙
朝代：明

重华邈不作，大道日以隐。凤鸟每高翔，麒麟摆羁引。志士悲时运，光迹若电泯。临渊漱珠水，栖山拾云菌。纵身天路上，谢彼世涂窘。乘化游无穷，万劫不复尽。
游仙·其五
作者：薛蕙
朝代：明

三丘阻沧波，瑶木盖云崖。阴林陨珠实，白鹄连翩飞。仙者五六人，羡门与安期。晞发洞房阿，石室清逶迤。我行入名山，彷佛倏见之。陵风歘猋举，何时复来归。
游仙·其八
作者：薛蕙
朝代：明

采药谒东海，芝石被神渚。借问此何乡，乃是真人所。青峰万馀仞，去天复几许。沄沄赤泉涌，亭亭白云举。凄风薄穹岫，鸾鹄整其羽。空山寂无人，含啸独延伫。
游仙·其六
作者：薛蕙
朝代：明

东南有青云，郁郁照瀛洲。岩隈列紫林，丹水络曾丘。峨峨三珠宫，远望似烟浮。山川属灵壤，光丽异神州。列真乘羽车，妖女并来游。苍龙扶玉轪，翼以双素虬。羲和不敢驱，朱光正淹留。徘徊离宫中，岁纪歘千周。
游仙·其十
作者：薛蕙
朝代：明

上仙有会期，解化升帝乡。消摇入云气，迅若轻翼翔。赤霄浮九隅，阊阖烁朱光。踟蹰步阁道，执籍朝紫房。驾言归下都，置酒宴玉堂。灵妃靡飙盖，列坐侍仙倡。丝竹间云和，络绎进羽觞。游行天汉上，欢乐殊未央。
游仙·其四
作者：薛蕙
朝代：明

精卫填东海，㷀㷀累形躯。哲人匡宇宙，天命不可须。闻有山林士，弃世以自娱。愿言从之游，斋㓗练羽书。丹池可止渴，晨餐咀云珠。度纪谅非难，去去勿踌躇。
游仙·其四
作者：薛蕙
朝代：明
体裁：古风

精卫填东海，㷀㷀累形躯。哲人匡宇宙，天命不可须。闻有山林士，弃世以自娱。愿言从之游，斋洁练羽书。丹池可止渴，晨餐咀云珠。度纪谅非难，去去勿踌躇。
游侠篇
作者：薛蕙
朝代：明

君不见翩翩游侠子，虎变龙沦世叵测，转海摧山力无比。君不见阖庐堂上养死客，吴王酒酣客进炙。千金匕首匿鱼肠，俄顷蛟龙飞霹雳。又不见夷门老翁屠肆儿，陆沉大梁人岂知。窃符夺将付公子，秦人北解邯郸师。古来豪杰皆若人，意气激昂肝胆真。倾躯写心不自惜，排难解纷如有神。丈夫自是英雄者，左拉荆轲右古冶。宁当刎颈卧道傍，谁能槁死蒿芦下。君不见虞卿龊龊绝可怜，托身魏齐捐相权。平生著书万言在，不如刺客三尺之龙泉。我今落魄复如此，放歌饮酒长安市。结客曾过沧海君，报雠欲借幽并士。酒阑击剑歌莫哀，眼中竖子何有哉。明朝事就拂衣去，却随梅福观蓬莱。
游城南园林
作者：薛蕙
朝代：明

崇邱亘中野，逶迤似层台。斜攀阴磴上，下见凉云开。对酒已判醉，无劳歌管催。徙倚茑萝径，徘徊松桂林。寻云延远步，窥水瑩幽襟。微子共行乐，终然孤赏心。别苑命飞觞，平沙徙行幄。藉兰初解带，拾蕊俄盈握。回策步前溪，尘缨仍自濯。丽札昔相约，名园今共看。雨苔晴亦湿，风筱夏犹寒。永日倦高宴，清歌时向阑。日落风景佳，中园霁氛滓。轻云染松色，清露飘兰蕊。新暑渐炎蒸，重来玩溪水。
游城南园林·其一
作者：薛蕙
朝代：明

崇邱亘中野，逶迤似层台。斜攀阴磴上，下见凉云开。对酒已判醉，无劳歌管催。
游城南园林·其三
作者：薛蕙
朝代：明

别苑命飞觞，平沙徙行幄。藉兰初解带，拾蕊俄盈握。回策步前溪，尘缨仍自濯。
游城南园林·其二
作者：薛蕙
朝代：明

徙倚茑萝径，徘徊松桂林。寻云延远步，窥水瑩幽襟。微子共行乐，终然孤赏心。
游城南园林·其二
作者：薛蕙
朝代：明
体裁：古风

徙倚茑萝径，徘徊松桂林。寻云延远步，窥水莹幽襟。微子共行乐，终然孤赏心。
游城南园林·其五
作者：薛蕙
朝代：明

日落风景佳，中园霁氛滓。轻云染松色，清露飘兰蕊。新暑渐炎蒸，重来玩溪水。
游城南园林·其四
作者：薛蕙
朝代：明

丽札昔相约，名园今共看。雨苔晴亦湿，风筱夏犹寒。永日倦高宴，清歌时向阑。
游天坛沈道士馆得登字
作者：薛蕙
朝代：明

屡忆寻真地，秋来兴可乘。仙人偶相约，才子更同登。晚日馀烟雾，凉天减郁蒸。金茎生片露，玉井湿残冰。水对瑶坛直，山围翠树层。灵宫七綵帐，深殿百枝灯。过涧窥泉脉，攀崖步石棱。云扶上缥缈，风引入凌兢。浪喜追游并，犹惭作赋能。醉中操翰墨，应仗酒如渑。
游庐岩归月中纪兴
作者：薛蕙
朝代：明
体裁：五言绝句

云林才一曲，林屡已三休。遇可淹留处，应须缓缓游。
游西郭
作者：薛蕙
朝代：明

向晚思觞酌，西郭玩芳菲。风花半未落，林莺犹自飞。残景初移席，凉气稍侵衣。褰裳及将晏，无使露中归。
溪滨
作者：薛蕙
朝代：明

柴门咫尺即溪滨，赋得新诗似写真。蒲芽短短桃花水，燕子飞飞杨柳春。
滁阳孙氏山中五咏 其一 泉源
作者：薛蕙
朝代：明

泉源不可到，想像青云杪。由来此路遥，莫谓游人少。
滁阳孙氏山中五咏 其三 月桥
作者：薛蕙
朝代：明

泊舟板桥口，月出溪水绿。何处采菱归，遥闻榜歌曲。
滁阳孙氏山中五咏 其二 流觞渠
作者：薛蕙
朝代：明

流觞泛激水，手揽跳波湿。恰怪杯行迟，风吹忽相及。
滁阳孙氏山中五咏 其五 留客亭
作者：薛蕙
朝代：明

亭中留客处，客至亦忘归。把酒看春草，西山日已微。
滁阳孙氏山中五咏 其四 云洞
作者：薛蕙
朝代：明

洞门双玉扇，隔岫窥云雾。袅袅三石梁，苔滑不敢度。
滁阳孙氏山中五咏·泉源
作者：薛蕙
朝代：明

泉源不可到，想像青云杪。由来此路遥，莫谓游人少。流觞泛激水，手揽跳波湿。恰怪杯行迟，风吹忽相及。泊舟板桥口，月出溪水绿。何处采菱归，遥闻榜歌曲。洞门双玉扇，隔岫窥云雾。袅袅三石梁，苔滑不敢度。亭中留客处，客至亦忘归。把酒看春草，西山日已微。
漕河舟中作
作者：薛蕙
朝代：明

悠悠漕河水，今日更遄征。敢议占时出，祗言循禄行。田园违宿昔，轩冕累平生。缅忆高贤迹，迟回何限情。
煌煌京洛行
作者：薛蕙
朝代：明

猗猗椅桐，斤斯斧斯。人之维良，胡俾遗之。岂弟君子，人之是谷。君子不弘，人之无禄。絺绤在冬，子曰有衣。终朝不馈，子曰罔饥。此之仡仡，子曰不力。彼之揭揭，子曰不直。有菅有蒯，女子采之。九九之术，齐君礼之。室周让御，简子是取。臧文之贤，讥于孔父。吁嗟士人，生之穷兮。我思古人，惟周公兮。
燕歌行
作者：薛蕙
朝代：明

汉初匈奴雄北边，边城蹂践何萧然。岁岁金缯输罽帐，年年烽火照甘泉。武皇愤怒按剑起，诏遣将军击骄子。陇西壮士出玉门，幽冀精兵度辽水。辽水风涛骇阵云，燕山雨雪杂兵氛。河南昔日驻代马，塞北今朝屯汉军。军中严鼓催军发，阵前突骑争驰突。饮马悬愁瀚海乾，弯弓已射旄头没。喧喧将士剧风雷，惴惴匈奴若死灰。单于夜半冒围去，校尉平明逐敌回。收兵反旆休沙漠，三军歌舞从军乐。腰下金刀尚血流，帐外旃裘俱面缚。捷书骆驿入咸阳，凯乐铿鍧朝未央。肘后何须列侯印，殿前愿奉万年觞。
牡丹
作者：薛蕙
朝代：明

红紫纷纷次第稀，故留国色殿春晖。东皇巧思应多少，西子妖魂定是非。香雾氤氲笼宝靥，流风宛转弄仙衣。白头更觉钟情剧，忍诉清尊不醉归。
牡丹送寺中供佛兼题短句
作者：薛蕙
朝代：明

盥手薰香折好春，罗巾净拭宝瓶尘。一华聊复添僧供，半偈还同赞法轮。宿世曾为童子戏，他生应作比丘身。若教灵运真成佛，会现优昙證本因。
牵牛
作者：薛蕙
朝代：明

冉冉朝华密，翻翻露叶新。乘时方巧笑，移日已含颦。感兴悲微物，伤心泣小臣。浮荣甘夙陨，仍作饭牛人。
猛虎行
作者：薛蕙
朝代：明

饥不从猛虎食，贫不从权贵游。猛虎窟中多恶少，贵人门下非清流。蒙鸠巢苇苕，乾鹊代渠愁。飞鸢啄腐鼠，凤凰见之悲且羞。长安道上车马客，处身颇似二鸟俦。苞苴不独结诸公，唇舌还能媚五侯。纷纷竖子焉足数，可惜英雄亦同伍。贤人翻在平津阁，文学来依车骑府。男儿贵作不羁士，逶迤匍匐何辛苦。君不见会稽狂奴真傲倨，万乘留之径归去。羊裘懒卧七宝床，钓竿笑拂珊瑚树。
玄明宫后圃石山
作者：薛蕙
朝代：明

出郭仙城近，探幽福地遥。珠林行窈窕，锦石上岧峣。云里仙人酒，山中玉女箫。蓬莱去何许，东望海边潮。
玄鸟赠蒋氏
作者：薛蕙
朝代：明

翩翩玄鸟，秋日载徂。憔悴如何，不遑室家。悼我良朋，忧心瞿瞿。翩翩玄鸟，载徂秋日。憔悴如何，不遑家室。悼我良朋，忧心菀菀。翩翩玄鸟，迨春而复。之子于行，将其不觌。赠言匪多，忧心孔蹙。
玄鸟赠蒋氏
作者：薛蕙
朝代：明
体裁：四言诗

翩翩玄鸟，秋日载徂。憔悴如何，不遑室家。悼我良朋，忧心瞿瞿。（一章）翩翩玄鸟，载徂秋日。憔悴如何，不遑家室。悼我良朋，忧心菀菀。（二章）翩翩玄鸟，迨春而复。之子于行，将其不觌。赠言匪多，忧心孔蹙。（三章）
玉簪
作者：薛蕙
朝代：明

澹泊宜开晚，纷敷喜在阴。秋风一披拂，花萼正萧森。比玉幽人操，怀霜烈女心。淹留玩芳草，聊用谢华簪。
王明叔东谷卷
作者：薛蕙
朝代：明

谷断悬山阁，崖通度石桥。日蒸沧海气，霞动赤城标。雪壁花先映，霜严叶后凋。空题招隐曲，怅望隔云霄。
王明叔同年夜集
作者：薛蕙
朝代：明

映烛吟诗春雾生，开帘窥雪夜寒轻。花边仙吏双凫舄，云里瀛洲五凤城。对酒己拚连夕醉，相思不奈隔年情。官河南望冰潭绿，愁见兰桡送客行。
环堵
作者：薛蕙
朝代：明

环堵郊墟外，衡门野道边。林昏罢风夜，月白欲霜天。落魄随身世，栖迟失岁年。平生有微志，今已愧前贤。
瑩心亭观荷花作
作者：薛蕙
朝代：明

瑩心亭上逍遥客，照眼池中烂漫花。白苧单衣销暑日，玉盘纤手送朝霞。身闲但觉牵诗思，年老方知爱物华。笑听采莲频度曲，惊看垂柳乍栖鸦。
田中筑舍修治树艺
作者：薛蕙
朝代：明

庄生卧濠梁，范子去海隅。行止信难侔，远迹要不殊。伊予慕栖遁，脱冠归里闾。卜宅近郊坰，葺宇就田庐。南荣面崇冈，北牖背幽墟。虽非山水地，取乐自有馀。筑牖仍先趾，穿池即故渠。林木尽旧行，圃畦皆曩区。寡欲罕所营，众美亦云俱。爵禄无常位，贫贱有安居。岂惟畏淹留，得以免忧虞。欢此平生情，永言焉可渝。
田园乐七首
作者：薛蕙
朝代：明

一径垂杨高下，数家流水东西。麦陇青青雉雊，柴门寂寂莺啼。稚子自操井臼，老农共话桑麻。采药常随樵客，乘篮时造僧家。荷锸朝耘瓜圃，披衣夕偃蓬庐。瓮里数升绿酒，枕中一卷丹书。官罢交游自绝，病闲琴酒相亲。门下惟饶饮客，坐中时有谈宾。萝蔓半垂瓮牖，松阴全覆茅轩。数声鸡犬深巷，一曲烟霞小园。扫石旋铺琴席，临流试泛酒卮。山水依依可恋，风尘扰扰何为。碌碌俯头辕下，栖栖垂翅笼中。遮莫朝端巧宦，何如谷口愚公。
田园乐七首·其一
作者：薛蕙
朝代：明

一径垂杨高下，数家流水东西。麦陇青青雉雊，柴门寂寂莺啼。
田园乐七首·其七
作者：薛蕙
朝代：明

碌碌俯头辕下，栖栖垂翅笼中。遮莫朝端巧宦，何如谷口愚公。
田园乐七首·其三
作者：薛蕙
朝代：明

荷锸朝耘瓜圃，披衣夕偃蓬庐。瓮里数升绿酒，枕中一卷丹书。
田园乐七首·其二
作者：薛蕙
朝代：明

稚子自操井臼，老农共话桑麻。采药常随樵客，乘篮时造僧家。
田园乐七首·其五
作者：薛蕙
朝代：明

萝蔓半垂瓮牖，松阴全覆茅轩。数声鸡犬深巷，一曲烟霞小园。
田园乐七首·其六
作者：薛蕙
朝代：明

扫石旋铺琴席，临流试泛酒卮。山水依依可恋，风尘扰扰何为。
田园乐七首·其四
作者：薛蕙
朝代：明

官罢交游自绝，病闲琴酒相亲。门下惟饶饮客，坐中时有谈宾。
留别
作者：薛蕙
朝代：明

素乏霸王略，颇深山海情。一充南省赋，再反东皋耕。疏放日增甚，沉痼岁弥婴。好遁愆幽期，鸣豫贪浮名。进止苟如此，焉能获利贞。初服念不忘，远游心所轻。迟迟去燕阙，眇眇向吴荆。蓟门雨雪暗，广陵潮水生。八公遗桂树，千里饶莼羹。名胜分可悦，心赏遥难并。愿言慰离索，引领伺同声。
病中何仲默蒋子云过访
作者：薛蕙
朝代：明

何人顾寂寞，尽日少欢娱。慰藉烦知己，扳留强病躯。浊醪来近市，野饭出中厨。珍重交亲意，艰难愧腐儒。
病中对雨忆南园牡丹
作者：薛蕙
朝代：明

宾客门前问疾回，图书案上乱成堆。卧闻片雨空阶滴，想见名花别墅开。油幕纵然藏锦树，画阑定自污苍苔。东风好为催春霁，扶病还须载酒来。
病夫
作者：薛蕙
朝代：明

平生心迹重相违，再到长安再乞归。本以顽疏难偶俗，不缘忧患始忘机。倦游但谓栖迟是，小隐焉知出处非。海内故人多问讯，病夫新制芰荷衣。
病起偶作
作者：薛蕙
朝代：明

肺气新年何太频，掩关风雨动经旬。春寒稍稍妨觞咏，人事纷纷可笑嗔。晚岁禅心了无住，平生龙性独难驯。杜康未是忘忧物，细读维摩究病因。
白雪
作者：薛蕙
朝代：明

白雪擅纷华，耀此玄冬暮。萦回飘朔吹，萧散流阴雾。已并纷闱鲜，还增玉阶素。愿欲集君筵，皓齿多相妒。
皇帝行幸南京歌十首
作者：薛蕙
朝代：明

白鹭洲边玉帐开，锦帆东指凤凰台。怪底鲸鲵窜江底，君王驾驭六龙来。天风吹动翠云裘，坐看楼船下石头。江左重瞻天子气，金陵长作帝王州。建业城西江水回，千官遥望翠华来。天子双鞬悬锦带，近臣争上万年杯。翩翩翠盖覆鸣銮，诏许都人夹道看。乐府尽歌杨柳曲，后车多著鵔鸃冠。忆昔高皇定鼎年，钟山龙驭已登仙。八叶神孙因耀武，衮衣亲得拜陵前。燕姬玉袖抱箜篌，马上长随翠辇游。春来照影秦淮水，爱杀江南云母舟。淮水南边是狭邪，蛾眉临水折江花。日暮龙舟泊何处，玉床抛在五侯家。玄武湖中绿水多，君王日日爱经过。宫女能为荡舟戏，中官学唱采莲歌。吴王雉翳春依草，宋帝羊车夜逐花。总是南朝旧时事，我皇行乐倍繁华。三月江南莺乱啼，江边桃叶映春堤。不是行宫淹北上，金陵花月使人迷。
皇帝行幸南京歌十首·其一
作者：薛蕙
朝代：明

白鹭洲边玉帐开，锦帆东指凤凰台。怪底鲸鲵窜江底，君王驾驭六龙来。
皇帝行幸南京歌十首·其七
作者：薛蕙
朝代：明

淮水南边是狭邪，蛾眉临水折江花。日暮龙舟泊何处，玉床抛在五侯家。
皇帝行幸南京歌十首·其三
作者：薛蕙
朝代：明

建业城西江水回，千官遥望翠华来。天子双鞬悬锦带，近臣争上万年杯。
皇帝行幸南京歌十首·其九
作者：薛蕙
朝代：明

吴王雉翳春依草，宋帝羊车夜逐花。总是南朝旧时事，我皇行乐倍繁华。
皇帝行幸南京歌十首·其二
作者：薛蕙
朝代：明

天风吹动翠云裘，坐看楼船下石头。江左重瞻天子气，金陵长作帝王州。
皇帝行幸南京歌十首·其五
作者：薛蕙
朝代：明

忆昔高皇定鼎年，钟山龙驭已登仙。八叶神孙因耀武，衮衣亲得拜陵前。
皇帝行幸南京歌十首·其八
作者：薛蕙
朝代：明

玄武湖中绿水多，君王日日爱经过。宫女能为荡舟戏，中官学唱采莲歌。
皇帝行幸南京歌十首·其六
作者：薛蕙
朝代：明

燕姬玉袖抱箜篌，马上长随翠辇游。春来照影秦淮水，爱杀江南云母舟。
皇帝行幸南京歌十首·其十
作者：薛蕙
朝代：明

三月江南莺乱啼，江边桃叶映春堤。不是行宫淹北上，金陵花月使人迷。
皇帝行幸南京歌十首·其四
作者：薛蕙
朝代：明

翩翩翠盖覆鸣銮，诏许都人夹道看。乐府尽歌杨柳曲，后车多著鵔鸃冠。
盛唐枞阳歌
作者：薛蕙
朝代：明

帝之狩顺祥时，察南服胪九嶷。会大海济江淮，朋神禹逝九阂。江之沛蛟鱼出，显君伎诛弗率。弯天弧孛流矢，雷电陨赤江水。叱东井治江维，波神平水虫嬉。凶恶伏帝寿昌，迈盛唐出枞阳。
直省中怀浚川
作者：薛蕙
朝代：明

寓直深春日，端居薄暮时。钩帘看红药，隐几听黄鹂。省署容吾病，风尘怀我师。忧来对明镜，不贷发成丝。
省中赏牡丹是日喜雨得知字
作者：薛蕙
朝代：明

嘉卉吝含采，芬荣还及时。兹言喜雨日，忽值看花期。四月春草歇，南宫韶景迟。烟扶翠柯立，风拆绛房披。珠树安足种，仙人应未知。何如翰墨署，共揽芳菲枝。赏胜自难偶，时和方在斯。作霖怀相业，忧旱体皇慈。厕燕已云忝，属歌谅非宜。空然搦赤管，讵报琼瑶辞。
看月
作者：薛蕙
朝代：明

秋气丽华月，月华丽层穹。馀辉稍熠爚，流影渐曈昽。临水写珠缀，萦花映绮栊。兰林团坠露，桂树郁回风。佳人在何许，咫尺限西东。殷勤离绪阔，寂寥欢宴空。陆生北堂上，谢客南楼中。音息一以缅，思心安可穷。星汉屡淹薄，展转夜难终。可惜芳菲节，羁处怨飞蓬。
睡起
作者：薛蕙
朝代：明

午梦初醒卯酒消，不知风雪已终朝。客来小阁聊盘礴，鸟散空园转寂寥。老境时时怀故旧，宦途事事愧渔樵。古人坚卧非无意，未必渊明为折腰。
短歌行
作者：薛蕙
朝代：明

蟋蟀在堂，野有繁霜。我心悽悽，不可暂忘。岂无旨酒，可以燕游。岂无琴瑟，可以娱忧。瞻彼日月，终古而在。百岁之期，宁莫我贷。人亦有言，道忧世促。千载一遇，匪迟伊速。异世而合，夜梦周公。同堂而违，仰视飞鸿。秋有枯槁，春荣则多。嗟我人斯，其如命何。
石经寺
作者：薛蕙
朝代：明

翠巘双林合，丹梯一径悬。洞门临地底，石室与天连。文字开龙藏，金银布梵筵。兹山实灵异，吾欲托栖禅。
祀归作
作者：薛蕙
朝代：明

始验灵风集，俄瞻紫气遥。玄宫罢歌吹，玉佩散云霄。仙驭纷皆逝，天香宛自飘。青山怅回首，松柏转萧萧。
祀陵作
作者：薛蕙
朝代：明

幽陵首众岳，朔海揔群川。形迹閟乌策，图象隐瑶编。时晦贞期远，运开昌命先。迁都既相宅，遗冢乃登仙。翠凤舞丹阜，苍龙蟠紫渊。丛溪杳蔼蔼，积岨肃芊芊。园茔环列隧，殿寝被曾巅。房御清以谧，神路峻且玄。悽怆山庭露，萧瑟松门烟。光景缅如存，春秋俄屡迁。圣情郁终古，睿思蕴遐年。周卫物惟备，崇树礼仍虔。岁事展哀敬，孝享竭明蠲。百灵妥宗室，九列翼皇筵。秉德躬所阙，陈歌志未宣。曾是厕末位，僶俛谢朝贤。
秋夜
作者：薛蕙
朝代：明

西园秋渐好，晚眺倚山扉。鹤语风生竹，萤飞月满衣。乍怜幽意惬，翻恨赏心违。延伫空林下，中宵独未归。
秋日感怀
作者：薛蕙
朝代：明

白露坠何早，清风凄己寒。今兹复秋日，怅尔切悲端。三十未闻道，一官祗素餐。区区谅无补，惴惴讵能安。抚已每多念，逢时恒鲜欢。徒然抱惭恨，叹息岁将阑。
秋日游都南水头
作者：薛蕙
朝代：明

秋来何处看秋水，南苑飞泉玉不如。拟弄潺湲坐脩竹，忽惊摇落对芙蕖。谬持文墨惭华省，久别乡园忆敝庐。岁岁乞归归未得，沧江空羡旧樵渔。